ΠΕ ΙΚΕΟΠπΝΟΤΕΓΑ 
Του 
ΑΝΤΙΚΟΜΜΟΥΝΙΣΜΟΥ 


(ΑΡΝΗΣΙΣ ΤΗΣ ΑΡΝΗΣΕΩΣ) 


Ὑπὸ ΓΕΩΡΓΙΟΥ Κ. ΓΕΩΡΓΑΛΑ ς 


Ἡ ΙΔΕΟΛΟΓΙΑ 
ΤΟΥ 
ΑΝΤΙΚΟΜΜΟΥΝΙΣΜΟΥ 


(ΑΡΝΗΣΙΣ ΤΗΣ ΑΡΝΗΣΕΩΣ) 


Ὑπὸ ΓΕΩΡΓΙΟΥ Κ. ΓΕΩΡΓΑΛΑ 


«Ὁρκίζομαι εἰς τὸν Θεὸν αἰωνίαν ἐχθρό- 
τητα ἐναντίον κάθε μορφῆς τυραννίας 
ἐπὶ τοῦ ᾿Ανθρωπίνου Πνεύματος». 


Τ. Τζέφερσον 


«Ὅσοι τὸ χάλκεον χέρι βαρὺ τοῦ φόβου 
αἰσθάνονται, ζυγὸν δουλείας ἄς ἔχουσι. 
Θέλει ἀρετὴν καὶ τόλµην ἡ Ἐλευθερία». 


Α. Κάλβος 


1. “Ὁ φόβος τοῦ ἀντικομμουνισμοῦ 


ΕΣ τὸν Πολιτικὸν Πόλεμόν των κατὰ τοῦ ὑπολοίπου κό- 
σµου οἱ κομμουνισταὶ ἔχουν ἐπιτύχει κάτι τὸ πολὺ σηµαντικό. 
Ἐπέβαλαν τὴν ἄποψιν ὅτι ὁ συστηµατικός, ὁ ἐπίμονος, ὁ συ- 
νεπὴς ἀντικομμουνισμὸς εἶναι κάτι τὸ κακό, τὸ «ἀντιπροοδευ- 
τικό», τὸ «ἀντιδραστικό» καὶ τὸ «ἀντιδημοκρατικό». Κατώρ- 
θωσαν, οἱ κομµουνισταί, νὰ διαδώσουν τὴν ἀντίληψιν ὅτι ὁ συ- 
στηματικὸς ἀντικομμουνισμὸς εἶναι µία στάσις «ἀρνητικὴ» 
ἀκόμη καὶ «φιλοφασιστικὴ» ἢ «φιλοπόλεμη», µία στάσις «ἀνα- 
ξία» ἑνὸς πνευματικοῦ ἀνθρώπου, ἑνὸς προοδευτικοῦ στοιχεί- 
ου, ἑνὸς πραγματικοῦ δηµοκράτου. Ἔτσι, ἀπέκλεισαν πολλοὺς 
φυσικοὺς ἀγωγοὺς τῆς ἀντικομμουνιστικῆς διαφωτίσεως, ἔξου- 
δετέρωσαν πολλοὺς νόµιµους φορεῖς της, περιώρισαν τὴν 
ἀκτίνα τῆς ἐπιδρασεώς της. Μὲ ἄλλους λόγους, οἱ κομμουνισταί, 
δυσφημοῦντες συνεχῶς τὴν ἰδεολογία τοῦ ἀντικομμουνισμοῦ, 
ἐκέρδισαν µίαν πρώτης τάξεως νίκην εἰς τὸν Πολιτικὸν Πόλε- 
μον ποὺ μὲ ἀμείλικτον συνέπειαν καὶ μὲ τεράστια µέσα διε- 
ξάγουν ἐναντίον τοῦ ὑπολοίπου κόσμου. Διότι ὅταν αἱ ἔφημε- 
ρίδες καὶ τὰ περιοδικά µας, οἱ διανοούμενοι καὶ οἱ ἐπιστήμονές 
μας, οἱ κινηματογραφικοὶ παραγωγοὶ καὶ οἱ καλλιτέχνες µας, 
οἱ ραδιοσταθμοὶ καὶ ἡ ᾿Εκκλησία µας, οἱ πολιτευταὶ καὶ οἱ δη- 
µοσιογράφοι µας, οἱ ἐκδόται καὶ τὰ πνευματικά µας ἱδρύμα- 
τα, θεωροῦν τὸν ἀντικομμουνισμὸν κακόν, τὸν φοβοῦνται καὶ 
τὸν ἀποφεύγουν, αὐτὸ τὶ σηµαίνει ; Σημαίνει ἁπλούστατα ὅτι 
δὲν προβάλλεται καμμία ἄμυνα εἰς τὴν συστηµατικὴν ἐπίθε- 
σιν τῆς κομμουνιστικῆς προπαγάνδας, εἰς τὴν κομμουνιστικὴν 
διάβρωσιν, εἰς τὸν κομμουνιστικὸν Πόλεμον μὲ τὸν ὁποῖον βρα- 
δέως, ἀλλὰ σταθερῶς, ὑποσκάπτονται ὅλα τὰ θεμέλια τοῦ δυ- 
τικοῦ κόσμου. Ἡ ἄρνησις τοῦ ἀντικομμουνισμοῦ σηµαίνει οὐ- 
σιαστικῶς, ἄρνησιν ἀντιστάσεως εἰς τὴν πολύπλευρον καὶ πο- 

λύμορφον κομμουνιστικὴν ἐπίθεσιν. Σημαίνει ἐγκατάλειψιν τοῦ 
μετώπου, συνθηκολόγησιν μὲ τὸν ἐχθρόν. Ἡ ἄρνησις τοῦ ἀντι- 
κομμουνισμοῦ, ἡ ἀπέχθεια πρὸς αὐτόν, εἶναι ἕνας θαυμάσιος 
στρουθοκαµηλισµός, ποὺ ὁδηγεῖ εἰς τὸν μονομερῆ ΨυχΟλογι- 
κὀν ἀφοπλισμὸν τῆς Δύσεως, μὲ μοιραία δι αὐτὴν συνέπειαν. 
Δι αὐτό, ἡ καλλιέργεια τῆς ἀντιπαθείας πρὸς τὸν ἀντικομμου- 
νισμὸν εἶναι βασικἡ ἐπιδίωξις τῆς κομμουνιστικῆς προπαγάν- 
δας. Ἡ ἀντιπάθεια αὐτή, ἀποφέρει πλουσίους καρποὺς εἰς τοὺς 
κομµουνιστάς, διότι ἀφοπλίζουσα τοὺς ἀντιπάλους των, τοὺς 
παρέχει ἀπόλυτον ἐλευθερίαν δράσεως καὶ τοὺς ἐπιτρέπει νὰ 
πραγματοποιοῦν βαθείας διεισδύσεις µέσα εἲς τὸν κόσμον τῆς 
Δύσεως, ὅπου κατακτοῦν ζωτικὰς θέσεις χωρὶς νὰ προσκώ- 
πτουν εἲς ἀξιόλογον ἀντίστασιν. 


2. Τὸ ἀποτέλεσμα τῆς φοβίας πρὸς τὸν ἀντικομ- 
μουνισμόν. 


ἥ, τὰς ἀντιλήψεις περὶ τῆς δῆθεν «ἀντιδραστικότητος» τοῦ 

ἀντικομμουνισμοῦ καὶ περὶ τοῦ δῆθεν «φιλελευθερισμοῦ», τῆς 
σιωπηρᾶς ἢ φανερᾶς συνθηκολογήσεως µαζί του, ἀντιλήψεις 
ποὺ τὰς καλλιεργοῦν εὐρύτατα οἱ πολιτικοί, οἱ διανοούμενοι, 
ὁ τύπος καὶ τὰ πνευματικἀ ἱδρύματα τοῦ «ἀστικοῦ» µας κό- 
σµου, ἐπέρχεται ὁ ἰδεολογικὸς-ψυχολογικὸς-ἠθικὸς ἀφοπλι- 
σμὸς τῆς Δύσεως. Τὸ µέτωπόν της μένει χωρὶς στρατιώτας 
καὶ ἡ κοµµουνιστικὴ προπαγάνδα προελαύνει ἀκάθεκτος. 
Ἡ κοινὴ γνώμη τῆς Δύσεως μένει ἀκαθοδήγητος καὶ ὁ κοµ- 
μουνισμὸς τὴν διαβρώνει ἀνενόχλητος. Ἡ ἐπαγρύπνησις ἔναν- 
τι τῆς κομμουνιστικῆς ἀπειλῆς τίθεται ὑπὸ διωγμὸν ὡς «φα- 
σιστικὴ» καὶ ὁ κομμουνισμὸς διαβρώνει τὰ πάντα. Ποῦ ὁδηγεῖ 
αὐτὴ ἡ διεργασία εἶναι εὔκολον νὰ τὸ ἀντιληφθῆ κανείς. 

Ὅταν καταφερθῆς ἐναντίον τοῦ κομμουνισμοῦ, τῆς προ- 


παγάνδας του καὶ τῶν φορέων της, ἀμέσως ἐξεγείρονται ἐναν- 
τίον σου οἱ συνοδοιπόροι καὶ σὲ κατηγοροῦν ὡς «φασίστα» ἢ 
ἔστω ὣς «ἀντιδραστικόν». 

Ὅταν τολµήσης νὰ ἀποκαλύψης τοὺς συνοδοιπόρους καὶ 
νὰ καταγγείλης τὴν πραγµατικήν των ὑπόστασιν, ἐξεγείρονται 
ἐναντίον σου οἱ πολυπληθέστατοι ἀφελεῖς καὶ σὲ κατηγοροῦν 
ὡς «ἀνελεύθερο» καὶ ἀντιδημοκράτην». Καὶ ὅταν τολμήσης 
νὰ καταφερθῆς ἐναντίον τῆς ἐνόχου ἀφελείας των, «ἐπαγγελ- 
µατίαν ἀντικομμουνιστήν», «κομουνιστοφάγον», «προπαγαν- 
διστήν», ὁπαδὸν τοῦ ψυχροῦ πολέμου καὶ μύρια ἄλλα ἠχηρὰ 
παρόμοια. 

᾿Εὰν ὑποκύψης εἰς τὴν πίεσιν αὐτῶν τῶν «ἁλυσσιδωτῶν», 
ἀντιδράσεων, καὶ σιωπήσης, ὁ κομμουνισμὸς ἔχει κερδίσει ἄλ- 
λην µίαν νίκην, ἡ Δύσις ἔχει πραγματοποιήσει ἀκόμη ἕνα βῆ- 
µα πρὸς τὴν αὐτοκτονίαν. Καὶ δὲν θὰ ὑποκύψης, µόνον ἐὰν 
ἔχης πλήρη συνείδησιν τῆς ἰδεολογικῆς ἀναγκαιότητος τοῦ 
ἀντικομμουνισμοῦ. 


3. Τὶ εἶναι ὁ κομμουνισµός; 


Ι. νὰ ἐξετάσωμεν ὅμως τὸν ἀντικομμουνισμόν, πρέπει 
προηγουμένως νὰ ἀναφερθῶμεν εἰς τὸν ἴδιον τὸν κοµµουνι- 
σμόν. 

Τὶ εἶναι λοιπὸν ὁ κομμουνισµός ; Εἰς τὴν βαθυτέραν οὐσίαν 
του δὲν εἶναι τίποτε ἄλλο ἀπὸ µία ἄρνησις. Ἡ θεωρητικὴ (µαρ- 
ξισμὸς) καὶ ἔμπρακτος (σοβιετισμὸς) ἀλλὰ πάντοτε ἀπόλυ- 
τος ἄρνησις τῆς κάθε ἐλευθερίας: πολιτικῆς, οἰκονομικῆς, Κοι- 
νωνικῆς καὶ πνευματικῆς, ἀτομικῆς ἢ συλλογικῆς. Ὁ κοµµου- 
νισμὸς ἀρνεῖται κατηγορηματικῶς καὶ ἀπορρίπτει ἐμπράκτως 
ὅλας τὰς µέχρι τοῦδε κατακτήσεις τοῦ ἀνθρώπου ἐκτὸς τοῦ κα- 
θαρῶς παραγωγικοῦ καὶ περιωρισµένως τεχνολογικοῦ τοµέως. 


Τ 


Ὁ κομμουνισμὸς εἶναι ἕνα ἀνατρεπτικὸν κίνηµα ποὺ χρη- 
σιμοποιεῖ τὴν ὑλικὴν καὶ ψυχολογικὴν βίαν εἰς τὰς πλέον ποι- 
Κίλας µορφάς της διὰ νὰ καταργήση τὸ δυτικὸν τρόπον ζωῆς 
καὶ νὰ τὸν ἀντικαταστήση μὲ τὸν πλέον ἀπόλυτον ὁλοκληρω- 
τισμὸν τῆς Ἱστορίας. Ἄλλοτε, τὰ ὁλοκληρωτικὰ καθεστώτα 
ἦσαν τέτοια, κυρίως εἰς τὸν πολιτικὸν τοµέα. Ὁ κομμουνισμὸς 
εἶναι ὁλοκληρωτισμὸς καὶ πολιτικῶς ἀλλὰ ἐπίσης καὶ οἴκονο- 
μικῶς, κοινωνικῶς καὶ πνευματικῶς. "Άλλοτε τὰ ὁλοκληρωτικὰ 
καθεστῶτα σοῦ ἀπηγόρευον νὰ λέγης ἢ νὰ κάνης ὡρισμένα 
πράγματα. Ὅ κομμουνισμὸς δὲν σοῦ ὁρίζει µόνον τὶ νὰ μὴ λέ- 
γης καὶ τὶ νὰ μὴ κάµνης, ἀλλὰ καὶ τὸ τὶ νὰ λέγης καὶ τὸ τὶ νὰ 
κάµνης, ἀκόμα καὶ πῶς νὰ τὸ λέγης ἢ νὰ τὸ κάµνης. Τὶ ἄλλο εἷ- 
ναι λ.χ. ὁ περιβόητος «σοσιαλιστικὸς ρεαλισμός»; Ὅ κοµµου- 
νισμὸς εἶναι ὁ πλέον τέλειος ὁλοκληρωτισμὸς τῆς ἱστορίας, 
ποὺ ἀφαιρεῖ ἀπὸ τὸν ἄνθρωπον ὄχι µόνον τὰ πολιτικά του δι- 
Καιώµατα ἀλλὰ καὶ τὸ δικαίωµα τῆς ἰδιοκτησίας, τῆς ἔπαγ- 
γελματικῆς δραστηριότητος, τῆς προσωπικῆς ἀναδείξεως, τῆς 
ἐλευθέρας ἐργασίας, τῆς µετακινήσεως, τῆς ἀλλαγῆς κατοι- 
Κίας, τῆς ἰδιωτικῆς ζωῆς, τοῦ ὑποκειμενικοῦ γούστου, τῆς προ- 
σωπικῆς ψυχαγωγίας, τῆς ἐλευθέρας πνευματικῆς ἢ. καλλιτε- 
χνικῆς δημιουργίας, τῆς ἐπιστημονικῆς ἢ φιλοσοφικῆς ἐρεύνης, 
ἀκόμα καὶ τῆς θρησκευτικῆς παρηγορίας. Ὁ κομμουνισμὸς 
εἶναι ἡ πλέον πλήρης ἄρνησις τῆς Ελευθερίας ποὺ ὑπῆρξεν 
ποτέ. 

ὍὉ κομμουνισµός, ἐξ αἰτίας ἀκριβῶς αὐτῆς τῆς φύσεώς 
του, ὡς ἀπολύτου ἀρνήσεως τῆς κάθε ἐλευθερίας εἶναι τὸ µε- 
γαλύτερον ἐμπόδιον εἰς τὴν ὁμαλὴν καὶ εἰρηνικὴν ἐξέλιξιν τῆς 
ἀνθρωπότητος πρὸς τὴν πρόοδον. Ἐμποδίζει τὴν ἐλευθέραν ἐ- 
παφὴν τῶν λαῶν, τὴν ἀλληλεπίδρασιν τῶν δεολογιῶν, τὴν 
ἀνταλλαγὴν πληροφοριῶν, ἰδεῶν καὶ σκέψεων, τὴν ἐλευθέραν 
ἐπιστημονικὴν ἔρευναν καὶ πνευματικὴν ἀναζήτησιν, καταργεῖ 
τὸ δικαίωµα τῆς διαφωνίας, τῆς αἱρέσεως, τῆς κριτικῆ». 

Ἔτσι στηριγµένος καθὼς εἶναι εἰς τὸν τυφλὸν φανατι- 
σµὀν, τὸ μῖσος καὶ τὸ μονολιθικὸν δόγµα, εἶναι ἡ µεγαλυτέρα 
ἄρνησις τοῦ φιλελευθέρου καὶ ἀνθρωπιστικοῦ δυτικοῦ πολιτι- 
σμοῦ. 

ᾱ. Ὑπάρχει κομμουνιστικὴ ἀπειλή; 


Ι κομμουνισμὸς δὲν εἶναι ὅμως µία ἁπλῆ ἄρνησις, µία 
θεωρία, µία διακήρυξις, µία κριτικὴ τῆς Ἐλευθερίας. Εἶναι πρω- 
τίστως µία δρᾶσις, ἐναντίον της. Μία δρᾶσις ὠργανωμένη, 
προγραμματισμένη, συστηµατική, ἐπίμονος, συνεχής. Μία δρᾶ- 
σις μὲ σοφὴν καθολικἠν στρατηγικὴν καὶ εὐέλικτον τακτικὴν 
ἡ ὁποία διαρκῶς ἀνανεώνεται, ἐμπλουτίζεται καὶ ἀναπροσαρ- 
µόζεται. Μία δρᾶσις συγκεντρωτικῶς καθοδηγουµένη, ἑνιαία 
καὶ παγκόσμιος. Μία δρᾶσις ποὺ ἔχει τεράστια, κυριολεκτικῶς 
πρωτοφανῆ, µέσα εἰς τὴν διάθεσιν της. Αὐτὴ ἡ δρᾶσις ἔχει ἕνα 
σταθερῶς ἀμετακίνητον τελικὀν σκοπόν : Τὴν καταστροφὴν τῆς 
Δύσεως, τὴν ὁριστικὴν ἐξαφάνισιν Κάθε μορφῆς ἐλευθερίας, τὴν 
ἐπιβολὴν τοῦ κομμουνιστικοῦ ὁλοκληρωτισμοῦ ὡς παγκοσμίου 
συστήµατος, 

Ὁ κομμουνισμὸς δὲν θέλει ἁπλῶς νὰ ἀντικαταστήση τὸν 
«καπιταλισμὸν» μὲ τὸν «σοσιαλισµόν». Αἱ ἐπιδιώξεις του εἶναι 
πολὺ εὑρύτεροι. Θέλει νὰ καταστρέψη ὁλοκληρωτικῶς καὶ διὰ 
παντὸς τὸν πολιτισμὸν ποὺ στηρίζεται εἰς τὴν ἀναγνώρισιν τῆς 
ἀνθρωπίνης ἀξίας, ὁ ὁποῖος εἶναι δημιούργημα μιᾶς µακρο- 
τάτης Ἱστορικῆς πορείας μὲ ἀφετηρίαν της τὴν ἀρχαίαν Ἑλ- 
λάδα. Ὁ κομμουνισμὸς θέλει νὰ καταστρέψη αὐτὸν τὸν συνε- 
χῶς ἐδελισσόμενον καὶ ὁλοκληρούμενον πολιτισμόν. 

Ὁ κομμουνισμὸς εἶναι περισσότερον ἀπὸ µία οἰκονομικὴ 
καὶ κοινωνικἡ θεωρία, Ἱερισσότερον ἀπὸ ἕνα πολιτικὸν σύ- 
στηµα. Θέλει νὰ εἶναι καὶ ἕνας «νέος πολιτισμός». Ἕνας πολι- 
τισμὸς βασισμένος εἰς τὴν ἄρνησιν τῶν ἀρχῶν τοῦ ἰδικοῦ µας 
πολιτισμοῦ: Εἰς τὴν ἄρνησιν τῆς Ελευθερίας, τῆς αὐθυπάρ- 
κτου ἀξίας τοῦ ἀνθρώπου, τῆς ἀνεπαναλήπτου προσωπικότη- 
τός του καὶ τῆς ἀξιοπρεπείας του. 

Ὁ ἑλληνογεννημένος δυτικὸς πολιτισμὸς ἔχει ἀσφαλῶς 
πολλὰς παραλλαγάς. Κοινὸς ὅμως πυρὴν αὐτοῦ παντοῦ καὶ 
πάντοτε εἶναι ἡ ἀντίληψίς του διὰ τὸν ἄνθρωπον καὶ τὴν ἀξίαν 
του, ὡς ἀνωτέρας κάθε ἄλλης ἀξίας: ἐπάνω εἲς αὐτὴν τὴν ἀν- 

τίληψίν µας, ρυθµίζοµεν τὴν ἀτομικήν µας συμπεριφοράν, τὴν 
στάσιν µας ἔναντι τῶν ἄλλων ἀνθρώπων καὶ οἰκοδομοῦμεν τὸν 
πολιτισµόν µας. Αὐτὸ ἐξηγεῖ καὶ τὸ πολιτικόν, οἰκονομικὸν καὶ 
κοινωνικόν µας σύστηµα ποὺ θεμελιώνεται εἰς τὴν ἀναγνώρι- 
σιν τόσον τῆς ἀτομικῆς ὅσον καὶ τῆς συλλογικῆς ἔλευθερίας. 
Αὐτὸν ἀκριβῶς τὸν πυρῆνα τοῦ πολιτισμοῦ µας θέλει νὰ ἔξα- 
Φανίση ὁ Κομμουνισμός. 

Εἰς τὴν θέσιν του φέρνει τὸν. ἰδικόν του «πολιτισμὸν» ποὺ 
ἔχει τὴν προέλευσίν του εἰς τὸν παλαιοαστικὸν δεσποτισµόὀν, 
τὸν ἀνατολίτικον μυστικισµόν, τὸν ρωσικὸν μεσαιωνισμὸν καὶ 
τὴν πρωσσικὴν βαρυγδουπίαν. Στηρίζεται εἲς µίαν ἐντελῶς δια- 
φορετικὴν ἀντίληψιν τοῦ ἀνθρώπου. Διὰ τὸν κομμουνισμὸν τὸ 
πᾶν εἶναι οἳ σκοποί. Ὁ ἄνθρωπος εἶναι ἁπλὸ ὄργανον 
τῆς θεότητος ποὺ λέγεται ἱστορία. Δὲν ἔχει αὐθύπαρκτον ᾱ- 
ξία. Εἶναι «ζῶον ποὺ κατασκευάζει ἐργαλεῖα» (Μάρξ). Εἶναι 
ἁπλῆ «παραγωγικὴ δύναμιο» (Στάλιν). Εἶναι µέλος τῆς µά- 
ζης ποὺ εἶναι ὁ μόνος ὑπολογίσιμος παράγων. Εἶναι ἁπλὸ 
ὄργανον, δοῦλος τοῦ Κράτους, ποὺ ἀντιπροσωπεύει τὴν ὑπερ- 
τάτην δύναμιν. δη ἔχομε τὴν ἔμπρακτον ἐφαρμογὴν αὐτῶν 
τῶν ἀρχῶν τοῦ «νέου», τοῦ «κομμουνιστικοῦ» πολιτισμοῦ εἰς 
τὰς χώρας ὅπου ἐπεκράτησαν τὰ Κ.Κ. Ἐκεῖ, διὰ νὰ πραγµατο- 
ποιηθῆ ὁ «κολλεκτιβιστικὸς μετασχηματισμὸς τῆς ἀγροτικῆς 
οἰκονομίας» θυσιάζονται ἀδιστάκτως ἑκατομμύρια ἀνθρωτί- 
νων ὑπάρξεων (12 ἑκατομμύρια εἰς τὴν ΕΣΣΔ κατὰ τὴν περί- 
οδον 1930-33, ἄλλα ἑκατομμύρια εἰς τὴν Κίναν σήμερον). 

Ἐκεῖ, διὰ νὰ πραγματοποιηθοῦν τὰ οἰκονομικὰ προγράµ- 
µατα ἐπιβάλλονται ἀπίθανοι στερήσεις εἰς τοὺς ἀνθρώπους. 


Ἐκεῖ, διὰ νὰ ἀναπτυχθοῦν οἱ παραγωγικὲς δυνάµεις, Χρη- 
σιμοποιεῖται εἰς εὐρυτάτην κλίµακα ἡ καταναγκαστικὴ ἐργασία. 


Ἐκεῖ ἡ «ἐκβιομηχάνισι» θεμελιώνεται κυριολεκτικῶς εἰς 
ἀνθρώπινα κόκκαλα πολιτικοὶ κατάδικοι ἀξιοποίήσαν ἀἄπε- 
ῥάντους ἐκτάσεις τῆς Σιβηρίας, ἔκτισαν νέας πόλεις εἷς τὴν 
σοβιετικἠν Ανω-᾽Ανατολήν,οἰκοδόμησαν βιομηχανίας εἷς τὴν 
κινεζικὴν ἔρημον Σίγκ κιάγκ καὶ ἔκτισαν τὴν νέα «σοσιαλι- 
στική» πόλι Καζινσμπάρτσικα εἰς τὴν Οὐγγαρίαν. 

Ἔκε θυσιάζεται μὲ καταπληκτικὴ εὐχέρειαν ἡ εὐημερία, 
ἡ εὐτυχία, ἀκόμη καὶ ἡ ζωὴ ὁλοκλήρων γενεῶν εἰς τὸ ὄνομα 
τῆς ὑποθετικῆς εὐτυχίας τῶν µεταγενεστέρων. 

᾿Εκεῖ, ἐξοντώνεται ἀμείλικτα κάθε «παρεκκλίνων». 

Ἐκεῖ, αὐτοκτονεῖ ἕνας Μαγιακόφσκι, δολοφονεῖται ἕνας 
Γκόρκυ, διώκεται ἕνας Σοστάκοβιτς, ἀπαγορεύεται ἕνας Ντο- 
στογιέφσκι. 

᾿Εκεῖ, μὲ τὴν συνεχῆ δίωξιν τῆς ἐλευθερίας, ἀμβλύνονται 
βαθµιαίως αἱ κριτικαὶ ἱκανότητες τοῦ ἀνθρώπου καὶ μὲ τὴν 
συστηματικὴν ἀτομικὴν καὶ ὁμαδικὴν πλῦσιν ἐγκεφάλου δη- 
μιουργεῖται ἕνας νέος τύπος ἀνθρώπου, χωρὶς προσωπικότητα, 
χωρὶς ἰδικήν του µορφήν, χωρὶς ὑπευθύνους ὑποκειμενικὰς ἀν-- 
τιδράσεις εἰς τὰ διάφορα γεγονότα. ᾽Αὐτὸς ὁ «νέος ἄνθρωπος» 
ποὺ τὴν ἀνάγκη τῆς κατασκευῆς του διεκήρυξεν ὁ Στάλιν 
καὶ ποὺ τὴν δημιουργίαν του προβλέπει τὸ νέον πρόγραµµα 
τοῦ ΚΚΣΕ εἶναι ὁ «μαζάνθρωπος», τερατῶδες προϊὸν τοῦ 
κομμουνιστικοῦ ὁλοκληρωτισμοῦ. 

Ἐδῶ λοιπὸν δὲν ἔχομεν πλέον µίαν ἁπλῆν σύγκρουσιν δύο 
διαφορετικῶν πολιτικῶν συστηµάτων. Ἔχομεν µίαν θανάσιµον 
πάλη δύο ἀντιθέτων πολιτισμῶν βασιζοµένων εἰς διαμετρικῶς 
ἀντιθέτους ἀντιλήψεις περὶ τοῦ ἀνθρώπου, τῆς ἀξίας του καὶ 
τοῦ ρόλου του ; τὴν δυτικὴν καὶ τὴν κομμουνιστικὴν ἀντίληψιν. 

"Αρα ἡ κομμουνιστικἡ ἀπειλὴ ὑπάρχει. Καὶ στρέφεται ὄχι 
ἐναντίαν ἑνὸς συγκεκριµένου πολιτικοῦ οἰκονομικοῦ ἢ κοινώ- 
νικοῦ συστήµατος, ἀλλὰ ἐναντίον τῶν θεμελιωδῶν ἀντιλήψεων 
καὶ τῆς οὐσίας ἑνὸς πολιτισμοῦ ποὺ ἐχρειάσθημεν δυόµισυ χι- 
λιάδες χρόνια διὰ νὰ τὸν διαμορφώσωμεν. 


5. Τὸ καθῆκον τοῦ δυτικοῦ ἀνθρώπου. 


ἠ δυτὶκὸς κόσμος δὲν εἶναι κάτι τὸ ὁμοιομόρφως ἑνιαῖον. 


1 


Εἰς τοὺς κόλπους του περικλείει πολλὰς ἰδεολογίας διότι 
εἲς τὴν Δύσιν αἱ ἰδεολογίαι δὲν ἐπιβάλλονται ἀλλὰ διαµορ- 
φώνονται ἐλευθέρως. 

Περιλαμβάνει πολλὰ οἰκονομικὰ καὶ κοινωνικὰ συστήµα- 
τα, διότι ἡ ἐλευθερία δὲν ταυτίζεται μὲ ἕνα συγκεκριµένον οἱ- 
κονομικὸν ἢ κοινωνικὀν σύστημα. Δὲν ἐξισώνεται μὲ τὸν «κα- 
πιταλισμὸν» ἡ Ἐλευθερία. Εἶναι διαταξικἡ καὶ διεθνής, συν- 
δεοµένη μὲ τὴν οὐσίαν τοῦ ἀνθρώπου. Ὁ δυτικὸς κόσμος πε- 
ριέχει διάφορα συστήµατα διακυβερνήσεως διότι ὁ δυτικὸς πο- 
λιτισμὸς δὲν ἐξομοιώνεται μὲ ἕνα τέτοιο σύστηµα. Τὸ κοινὸν ποὺ 
ἔχει ὁ δυτικὸς κόσμος εἶναι ἡ ἀντίληψίς του διὰ τὸν ἄνθρωπον, 
τὴν ἀξίαν του καὶ τὸν ρόλον του. Συνεκτικὸς κρίκος του εἶναι ὁ 
ἐνιαῖος πολιτισμός του, ποὺ ἔχει κοινήν, ἑλληνικὴν προέλευ- 
σιν «εἴμεθα ὅλοι οἱ Ἕλληνες» εἶπεν ὁ Σἐλλεῦ. Καὶ πυρήνας του 
εἶναι ἡ Ἐλευθερία καὶ ἡ ἀναγνώρισις τῆς ἀνθρωπίνης ἀξίας. 
Αὐτὸν ἀκριβῶς τὸν πυρήνα θέλει νὰ καταστρέψη ὁ κοµµουνι- 
σμός. 

Ὁ δυτικὸς κόσμος ἀσφαλῶς ἔχει ἀτελείας καὶ μάλιστα ὄχι 
ὀλίγας. Ὅμως ὃ κομμουνισμὸς δὲν ἐπιζητεῖ τὴν ἐξάλειψιν 
τῶν ἀτελειῶν ἀλλὰ τῶν προτερηµάτων τοῦ ἐλευθέρου κόσμου. 
Ἐκμεταλλεύεται τὰς ἀτελείας του ὄχι ἐπειδὴ αὐταὶ εἶναι ὁ 
στόχος του, ἀλλὰ ἐπειδὴ αὐταὶ εἶναι τὰ µέσα ποὺ τοῦ ἐπι- 
τρέπουν νὰ διεξαγάγη μὲ ἐπιτυχίαν τὸν ἀμείλικτον πόλεμόν 
του διὰ τὴν κατάργησιν τῆς Ἐλευθερίας καὶ τοῦ πολιτισμοῦ της. 

Ὁ Κομμουνισμὸς προσποιεῖται ὅτι ἀρνεῖται τὰς πραγµα- 
τικὰς ἢ φανταστικὰς ἀτελείας τοῦ ἐλευθέρου κόσμου, διὰ νὰ 
ἐξοντώση τὰς ἀρετάς του ποὺ εἶναι ἡ ἀναγνώρισις τῆς ἀξίας 
τοῦ ἀνθρώπου καὶ ἡ ᾿Ελευθερία. 

ρα ὁ ἀγὼν ἐναντίον τοῦ κομμουνισμοῦ δὲν εἶναι τίποτε 
ἄλλο ἀπὸ ἀγὼν διὰ τὴν διάσωσιν αὐτῶν τῶν θεμελιωδῶν κοι- 
νῶν γνωρισμάτων καὶ βασικῶν ἀρετῶν τοῦ ἐλευθέρου κόσμου. 
Εἶναι ὁ ἀγὼν διὰ τὴν διάσωσιν τῆς Ἐλευθερίας εἰς τὴν πλέον 
εὐρείαν καὶ γενικήν της ἔννοιαν. Εἶναι ὁ ἀγὼν διὰ τὴν σωτη- 
ρίαν τοῦ ἑλληνοπνεύστου δυτικοῦ οὐμανιστικοῦ πολιτισμοῦ. 


Ὑπάρχουν κηλίδες εἰς τὸν δυτικόν τρόπον ζωῆς. ᾽Αλ- 

λὰ ὁσασδήποτε κηλίδας καὶ ἐὰν ἔχη ὁ ἥλιος εἶναι πάν- 
τοτε προτιµότερος ἀπὸ τὸ σκότος ! 

᾿Αξιοποιοῦντες τὰς δυνατότητας ποὺ αὐτὸς ὁ τρόπος ζω- 
ῆς μᾶς παρέχει παλεύομεν διὰ νὰ τὸν βελτιώσωμεν, νὰ τὸν τε- 
λειοποιοῦμεν, νὰ τὸν ὁλοκληρώνωμεν. Ενῶ ἀντιθέτως ὁ κοµ- 
μουνισμὸς ἀξιοποιεῖ τὰς δυνατότητας αὐτοῦ τοῦ τρόπου ζωῆς, 
διὰ νὰ τὸν καταστρέψη ὁλοκληρωτικῶς, ἀπολύτως καὶ διὰ 
παντός. Καθῆκον συνεπῶς κάθε δυτικοῦ ἀνθρώπου, κάθε πο- 
λίτου τοῦ ἐλευθέρου κόσμου, κάθε ἀνθρώπου πράγματι ἔλευ- 
θέρου καὶ ὀργανικῶς ἐντεταλμένου εἰς τὸν οὐμανιστικὸν πολι- 
τισµόν, εἶναι νὰ μάχεται κατὰ τοῦ κομμουνισμοῦ. Ὄχι ἁπλῶς 
νὰ μὴ εἶναι κομμουνιστής, ἀλλὰ νὰ εἶναι μαχόμενος ἀντικομ- 
µουνιστής, ἀγωνιστὴς τῆς ᾿Ελευθερίας καὶ τοῦ Πολιτισμοῦ 
της, ποὺ εἶναι ὁ µόνος πραγματικὸς πολιτισμός. 


6. Τὶ εἶναι ὁ ἀντικομμουνισμός; 


Όπος ἀνεφέρθη, ὁ κομμουνισμὸς εἶναι µία ὁλοκληρωτικὴ 
ἀπειλὴ ἐνάνίον τῶν θεμελιωδῶν ἀρχῶν ἐπὶ τῶν ὁποίων στηρί- 
ζεται γενικῶς ὁ πολύμορφος οὐμανιστικὸς πολιτισμὸς τοῦ 
ἐλευθέρου κόσμου. Ὁ ἀντικομμουνιστικὸς ἀγὼν λοιπόν, δὲν ση- 
µαίνει ὁπωσδήποτε ἀγῶνα ὑπὲρ μιᾶς µερικωτέρας Ιδεολογίας, 
ὅπως εἶναι λ.χ. ὁ σοσιαλισμὸς ἢ ἡ οὐδετερότης ἢ ἀκόμη-- 
ἀκόμη ὁ χριστιανισμὸς ἢ ὁ βουδισµός. ᾽Αντικομμουνισμὸς εἶναι 
ὁ ἀγὼν πρὸς διάσωσιν αὐτοῦ τοῦ δικαιώματος νὰ ἔχωμεν δια- 
φόρους ἰδεολογίας, νὰ πιστεύωμεν, νὰ ἀπορρίπτωμεν, νὰ 
ἀλλάζωμεν ἰδέας. 

᾽Αντικομμουνισμὸς δὲν σηµαίνει κατ᾽ ἀνάγκην ἕνα ἀγῶνα 
διὰ τὴν διάσωσιν ἑνὸς ὡρισμένου κοινωνικοῦ ἢ οἰκονομικοῦ 
συστήµατος, ὅπως λ.χ. τοῦ «καπιταλισμοῦ» ἢ καὶ τοῦ σοσιαλι- 
σμοῦ. Εἶναι ὁ ἀγὼν πρὸς διάσωσιν τῆς ἐλευθέρας κοινωνικῆς 

ἐξελίξεως, ὁ ἀγὼν διὰ τὴν διασφάλισιν τοῦ δικαιώματος τῶν 
ἀνθρώπων νὰ διαλέγουν καὶ νὰ διαμορφώνουν ἐλευθέρως τὸ 
κοινωνικὀν των σύστηµα. 

Τέλος, ὁ ἀντικομμουνισμὸς δὲν συνδέεται μὲ τὴν προάσπι- 
σιν ἑνὸς ἐντελῶς συγκεκριμένου καὶ στενῶς καθωρισµένου συ- 
στήµατος διακυβερνήσεως λ.χ. τῆς ἀμερικανικῆς ἢ τῆς σουη- 
δικῆς, τῆς βασιλευοµένης, τῆς προεδρικῆς ἢ τῆς διευθυνοµένης 
δηµοκρατίας. ᾽Αντικομμουνιστικὸς ἀγὼν σηµαίνει ἀκριβῶς ἆᾱ- 
γὼν διὰ τὴν ἀναγνώρισιν καὶ προάσπισιν τοῦ δικαιώματος τῶν 
ἀτόμων καὶ τῶν ἐθνῶν νὰ ἐκλέγουν, νὰ διαμορφώνουν καὶ νὰ 
μεταβάλλουν τὸ σύστηµα τῆς διακυβερνῄσεώς των ἀναλόγως 
πρὸς τὰς ἀνάγκας ἢ τὰς ἐπιθυμίας των. 

Μὲ ἄλλους λόγους, ὁ ἀντικομμουνισμὸς εἶναι ἡ μαχητικὴ 
-ἀγωνιστικὴ στάσις ἐναντίον ἐκείνων ποὺ ἀρνοῦνται τὰς βασι- 
Κὰς ἀνθρωπίνους κατακτήσεις. Εἶναι ἡ ἀποφασιστικὴ καὶ θαρ- 
ῥραλέα ἄμυνα ἐναντίον ἐκείνων ποὺ σήµερον ἐπιτίθενται διὰ νὰ 
καταστρέψουν αὐτὰς τὰς κατακτήσεις. 

᾽Αντικομμουνισμὸς εἶναι ὁ ἀγών, ὄχι διὰ τὴν διάσωσιν τοῦ 
δυτικοῦ κόσµου, ἀκριβῶς ὅπως ἦτο χθὲς ἢ εἶναι σήµερον εἰς 
µίαν ἀπολιθωμένην µορφήν του εἰς ἕνα συγκεκριµένον στάδιον 
τῆς ἐξελίξεώς του, ἀλλὰ διὰ τὴν σωτηρίαν τῶν θεμελιωδῶν ᾱ- 
ρετῶν του, ποὺ ἤσαν, εἶναι καὶ θὰ εἶναι πάντοτε, ἀξίαι αἰώνιοι 
καὶ ἀθάνατοι, πυρῆνες κάθε πολιτισμοῦ ἀξίου αὐτοῦ τοῦ ὀνό- 
µατος. Ἡ ἄμυνα τοῦ Πολιτισμοῦ ποὺ στηρίζεται εἰς τὴν Ἔλευ- 
θερίαν καὶ εἰς τὴν ἀναγνώρισιν τῆς ἀνθρωπίνου ἀξίας εἶναι ἡ 
οὐσία τοῦ µαχοµένου ἀντικομμουνισμοῦ. 


7. Εἶναι «ἀντιδραστικὸς» ὁ ἀντικομμουνισμός; 


Ι ἀντικομμουνισμὸς λοιπόν, βασίζεται εἰς τὰς θεµελιώ- 
δεις ἀνθρωπίνους ἀξίας καὶ ἀποβλέπει εἰς τὴν διαφύλαξίν των. 

Αὐτὴ ἡ διαφύλαξις ὅμως δὲν εἶναι µία ἔννοια στατική. ᾿Ακρι- 
βῶς διὰ νὰ διαφυλαχθοῦν καὶ νὰ διασωθοῦν αὐταὶ αἱ ἀξίαι, 
πρέπει νὰ γίνωνται καθημερινῶς, πράξεις, ζωή, δρᾶσις. Πρέπει 
ἀκόμη, νὰ ἐπεκτείνεται ἡ ἐφαρμογή των, νὰ ὁλοκληρώνεται ἡ 
πραγµατοποίησίς των, νὰ τελειοποιεῖται ἡ µορφή των. 

Διὰ νὰ σωθῆ λ.χ. ἡ ᾿Ελευθερία πρέπει νὰ ὑπάρχη, νὰ ἐφαρ- 
µόζεται καὶ νὰ διευρύνεται συνεχῶς, μὲ τὴν υἱοθέτησιν νέων 
θεσμῶν ἢ μὲ τὴν ἀνανέωσιν, τὸν ἐκσυγχρονισμὸν καὶ τὴν ὅλο- 
κλήρωσιν τῶν παλαιῶν. 

Κατὰ τὸν ἴδιον τρόπον ἕνας γνήσιος ἀντικομμουνιστὴς 
μιᾶς ἀποικίας θὰ παλέψη διὰ τὴν ἀπελευθέρωσιν τῆς χώρας του, 
ἀλλὰ ταυτοχρόνως καὶ διὰ τὴν διαφύλαξιν τῆς ἐθνικῆς ἀνε- 
ξαρτησίας καὶ τῶν καρπῶν της ἀπὸ τὸν καιροφυλακτοῦὔντα 
κομμουνισµόν. Ὁ Κάστρο ἦτο πατριώτης. Δὲν ἦτο ὅμως καὶ 
ἀντικομμουνιστής. ᾽Αποτέλεσμα ἡ ἀντικειμενικὴ προδοσία τῆς 
ἐπαναστάσεως τοῦ κουβανικοῦ λαοῦ, ἡ ἀπώλεια τῶν καρπῶν 
της, ἡ παράδοσις τῆς χώρας εἰς τὸν κομμουνισµόν. Ενῶ ὁ 
Μπουργκίµπα ποὺ ἦτο ὄχι µόνον πατριώτης ἀλλά καὶ ἀντικομ- 
µουνιστής, οἰκοδομεῖ µίαν πράγματι ἀνεξάρτητον Τυνησία. Τὰ 
παραδείγματα αὐτὰ ἀποδεικνύουν τὴν ἀπόλυτον ἀναγκαιότη- 
τα τοῦ ἀντικομμουνισμοῦ εἰς τὴν ἐποχήν µας. Ὁ ἀντικομμου- 
νισμὸς ἀποβλέπει ὄχι µόνον εἰς τὴν προάσπισιν καὶ διάσωσιν 
ἀλλὰ καὶ εἰς τὴν ἐπέκτασιν καὶ ὁλοκλήρωσιν τῶν ἀρετῶν τοῦ 
δυτικοῦ κόσµου καὶ τοῦ πολιτισμοῦ του. Στέκεται πέρα καὶ 
ἐπάνω ἀπὸ τὰ µερικώτερα ταξικά, κομματικὰ ἢ ἄλλα συμφέ- 
ῥΡοντα. Συνεκτικὸς κρῖκος ὅλων τῶν ἀντικομμουνιστῶν, εἶναι 
ἡ ἁδιάλλακτος ἀντίθεσίς των πρὸς τὸν ἀπάνθρωπον, ἀνελεύ- 
θερον κομμουνιστικὸν ὁλοκληρωτισμὸν καὶ πρὸς τὰς ἀντιδρα- 
στικὰς ἐπιδιώξεις του. 

Ὁ ἀντικομμουνισμὸς περιέχει : 

α) Ἕνα ἰξεολογικὸν πιστεύω. 

β) Μίαν πολιτικὴν δρᾶσιν καί, 

Υ) Μίαν κοινωνικὴν πολιτικήν. 

Ἰδεολογικὸν πιστεύω τοῦ ᾽Αντικομμουνισμοῦ εἶναι ἡ προ- 
σῄλωσις εἰς τὴν Ἐλευθερίαν ὡς βάθρου ἑνὸς. πανανθρώπινου 

οὐμανιστικοῦ πολιτισμοῦ, ὡς ἐγγυήσεως τῆς εἰρήνης καὶ τῆς 
προόδου. 

Πολιτικὴ δρᾶσις τοῦ ᾿Αντικομμουνισμοῦ εἶναι ὁ συνεπὴς 
ἀγὼν διὰ τὴν ἀντιμετώπισιν τῆς κομμουνιστικῆς ἀπειλῆς, διὰ 
τὴν σωστὴν διαπαιδαγώγησιν τῶν μαζῶν, διὰ τὴν διαφύλαξιν, 
ἐπέκτασιν καὶ ἐφαρμογὴν τῶν ἀρχῶν τοῦ δυτικοῦ τρόπου ζωῆς. 

Ἡ κοινωνικἡ πολιτικὴ τοῦ ᾿᾽Αντικομμουνισμοῦ τέλος, συ- 
νίσταται εἰς τὴν ἐξασφάλισιν καὶ προώθησιν τῆς κοινωνικῆς 
προόδου καὶ εἰς τὴν ἐφαρμογὴν τολμηρῶν κοινωνικῶν µέτρων, 
ποὺ θὰ συμβάλουν εἰς τὴν ἐνίσχυσιν τοῦ δυτικοῦ πολιτισμού 
καὶ εἰς τὴν ἀποτελεσματικωτέραν καταπολέμησιν τῆς κοµµου- 
νιστικῆς ἀπειλῆς. 

Διὰ νὰ διασωθῆ ὁ δυτικὸς κόσμος, πρέπει νὰ ἀφυπνισθῆ, 
καὶ νὰ κατανοήση τὸ μέγεθος καὶ τὸ εἶδος τῆς ἀπειλῆς ποὺ κρέµε- 
ται ἐπὶ τῆς κεφαλῆς του, νὰ κινητοποιηθῆ, νὰ ὀργανώση τὴν 
ἄμυνάν του, νὰ συντάξη τὰς δυνάµεις του, νὰ ἀξιοποιήση τὰς 
ἀρετάς του, νὰ µειώση τὰς ἀτελείας του, νὰ βελτιώση τὴν λει- 
τουργίαν του καὶ νὰ περάση εἲς τὴν μεγάλην ἀντεπίθεσιν διὰ 
τὴν ἀνάκτησιν τοῦ ἐδάφους ποὺ ἔχασεν ἡ Ἐλευθερία. Αὐτὸ τὸ 
τεράστιον καὶ ὑπέροχον ἔργον ἔχει ἀναλάρει ἡ σύγχρονος 6ε- 
τικὴ οὐμανιστικὴ καὶ προοδευτικἡ μαχητικἡ θέσις τοῦ ᾿Αντι- 
κομμουνισμοῦ. 


8. Ὁ ἀντικομμουνισμὸς εἶναι «ἄρνησις»; 


Σγνα θέτουν τὸ ἐρώτημα: Ὁ ᾽Αντικομμουνισμός, ὅπως 
ὅλα τὰ «ἀντί», δὲν εἶναι µία ἄρνησις, δηλ. Κάτι τὸ «στεῖρο» ; 
Ἡ βασικἡ ἀπάντησις ἐδόθη ἤδη μὲ ὅσα ἀνεφέρθησαν ἀνωτέρω. 
Δι) αὐτὸ ἀρκούμεθα νὰ τονίσωµεν ὅτι ὁ ᾽Αντικομμουνισμὸς εἷ- 
ναι ἅμυνακαὶ ἐπέκτασις τῶν καλυτέρων Ιδανικῶν τοῦ 
ἐλευθέρου κόσμου. Ἡ ἄμυνα τῆς ζωῆς δὲν εἶναι ἄρνησις. "Αρ- 
νησις τοῦ δυτικοῦ πολιτισμοῦ, τῆς Ἐλευθερίας, τῆς Πατρίδος, 

τῆς Θρησκείας, τῆς Οἰκογενείας, τῆς Ιδιοκτησίας, τοῦ ᾿Ατό- 
µου καὶ τοῦ Οὐμανισμοῦ, εἶναι ὁ κομμουνισµός, ποὺ ἀποβλέπει 
εἰς τὴν ἐκμηδένισιν αὐτῶν τῶν ὑπερτάτων ἀξιῶν τῆς ζωῆς. 
Ο ᾽Αντικομμουνισμὸς ἐὰν εἶναι ἄρνησις, 
εἶναι µόνον ἄρνησις αὐτῆς τῆς μεγάλης ἀρ- 
νῄήσεως, ποὺ λέγεται κομμουνισµός. ὍὉ ᾽ΑΔ- 
τικομμουνισμὸς ὡς ἄρνησις τῆς ἀρνή- 
σεως εἶναι θέσις. 

Ὁ ᾿Αντικομμουνισμὸς εἶναι µία θέσις διότι, ὅπως ἐξηγήσα- 
μεν εἶναι στάσις ἐλευθερόφιλος, ἐθνική, προοδευτική, ἀντιτυ- 
ῥαννική. Ἡ ᾿Αντικομμουνιστικὴ ἰδεολογία ὅμως εἶναι καὶ κάτι 
ἄλλο : εἶναι στάσις διεθνιστικὴ μὲ τὴν καλυτέραν ἔννοιαν τοῦ 
ὅρου. Πράγματι ἡ ἀπειλὴ τοῦ κομμουνισμοῦ ξεπερνᾶ τὰ πα- 
λαιὰ ἐθνικὰ πλαίσια τόσον ἀπὸ τὴν πλευρὰν τοῦ σκοποῦ, ποὺ 
εἶναι ἡ κοσµοκρατορία, ὅσον καὶ ἀπὸ τὴν πλευρὰν τοῦ χρησι- 
µοποιουµένου µέσου, ποὺ εἶναι ὁ διεθνἠς κομμουνισµός. Ἐπι- 
βάλλεται λοιπὸν ἡ κοινή, ὑπερεθνικὴ ἀντιμετώπισίς τῃς. Ὁ πο- 
λιτισμένος κόσμος ἢ θὰ ἐνωθῆ καὶ θὰ δώση τὸν πολιτισµόν του, 
ἢ. διηρηµένος θὰ χαθῆ κάτω ἀπὸ τὰ μεθοδικἁ πλήγματα τοῦ 
βαρβαρικοῦ κομμουνισμοῦ. Τὸ διεθνιστικὀν αὐτὸ ἔργον τῆς 
συνενώσεώς του, τὸ ἔχει ἀναλάβει ὁ ᾿Αντικομμουνισμὸς ποὺ 
ἐκφράζει τὴν ἀνάγκην τῆς κοινῆς ἀντιμετωπίσεως τῆς 
κοιν ῆς ἀπειλῆς ἐναντίον τῶν ἀξιῶν ἑνὸς κοιν ο ὕ πολιτι- 
σμοῦ. 


9. Ὁ ἀντικομμουνισμὸς ὁδηγεῖ εἰς τὸν φασισµόν; 


ἕνα ἀπὸ τὰ περισσότερον διαδεδομένα ἐπιχειρήματα τῆς 
κομμουνιστικῆς προπαγάνδας εἰς τὸν ἀγῶνα της ἐναντίον τοῦ 
᾿Αντικομμουνισμοῦ, εἶναι ὅτι δῆθεν αὐτὸς ὁδηγεῖ µοιραίως εἷς 
τὸν φασισµόν. 

Ἡ ἀλήθεια εἶναι ἀκριβῶς ἡ ἀντίθετο. Ὁ φασισμὸς (ἢ 
ἔστω ἡ ἁπλῆ δικτατορία) εἶναι ἡ τιμωρία ποὺ µοιραίως ὑφί- 
στανται αἱ Δημοκρατίαι ἐκεῖναι ποὺ ἔδειξαν ὄχι μεγάλην αὖὐ- 
στηρότητα, ἀλλὰ ἀπεναντίας μεγάλην ἀνοχὴν καὶ παθητικότη- 
τα ἔναντι τῆς κομμουνιστικῆς ἀπειλῆς. Ἕνα δημοκρατικὸν κρά- 
τος ποὺ κλείνει τὰ µάτια σου εἰς τὴν κομμουνιστικὴν ἀπειλήν, 
ποὺ παρακολουθεῖ μὲ τὰ χέρια σταυρωµένα τὴν διάβρωσίν του 
ἀπὸ τοὺς κοµµουνιστάς, ποὺ ἀρνεῖται νὰ ἀγωνισθῆ διὰ τὴν ἐ- 
πιβίωσίν του, θὰ φθάση κάποτε ὁπωσδήποτε ἐμπρὸς εἰς τὸ 
ἀναπόφευκτον δίληµµα : κομμουνισμὸς ἢ φασισμὸς (ἢ ἔστω ἆ- 
πλὴ δικτατορία). Εἰς τὴν Γερμανίαν, ὁ Χίτλερ ἐπῆρε τὴν ἔξου- 
σίαν ὅταν ὁ κομμουνισμὸς ἦτο ἔτοιμος νὰ καταβροχθίση τὴν 
ἀσταθῆ, χαώδη καὶ ἀναποφάσιστον Δημοκρατίαν τῆς Βαϊμάρης. 
Τὸ ἴδιον ἔγινεν εἰς τὴν Ἱσπανίαν μὲ τὸν Φράνκο καὶ εἰς τὴν 
Ἰταλίαν μὲ τὸν Μουσολίνι. Καὶ εἰς τὴν Ἑλλάδα ἡ 4η Αὐγούστου 
ἐπεβλήθη ὅταν ἡ κυβερνητικὴ ἀστάθεια, ἡ κομματικἡὴ συναλ- 
λαγή, τὸ χάος καὶ ἡ µικροπολιτικὴ ἔδωσαν µίαν εὐκαιρίαν 
ἀνατρεπτικῆς ἐξορμήσεως εἰς τὸ ΚΚΕ καὶ ἐδημιούργησαν μίαν 
πραγματικὴν κομμµουνιστικὴν ἀπειλὴν (αἱματηραὶ ταραχαὶ τοῦ 
Μαΐου 1936 εἰς Θεσσαλονίκην, σύμφωνο ΚΚΕ- Σοφούλη, κ.λ.π.). 
Ἐὰν λοιπὸν θέλωμεν νὰ ἀποφύγωμεν τὸ δίληµµα φασισμὸς 
(εἴτε ἁπλῆ ἔστω δικτατορία) ἢ κοµµουνισµός, πρέπει ἐγ- 
Καΐρως, ἐντόνως καὶ µεγαλοφώνως νὰ καταγγέλωµεν τὸν 
κομμουνισμὸν καὶ νὰ τὸν πολεμοῦμε μὲ ἀποφασιστικότητα, 
θάρρος καὶ συνέπειαν. Αὐτὴ ἡ τακτικἡ δὲν ὁδηγεῖ εἰς τὸν φα- 
σισµόν. Ὁδηγεῖ εἰς τὴν ἀφύπνισιν τῆς Δημοκρατίας, εἲς τὴν κι- 
νητοποίησιν τῶν δυνάµεων καὶ δυνατοτήτων της, εἰς τὴν µε- 
ταμόρφωσίν της ἀπὸ παθητικἠν εἰς µαχομένην. Καὶ σήµερον 
ἡ Δημοκρατία, ἢ θὰ εἶναι µαχοµένη ἢ θὰ παύση νὰ εἶναι κἄν 
ἁπλῆ Δημοκρατία. 

Ὁ φασισμὸς συνεπῶς, δὲν εἶναι γέννημα τοῦ ᾿᾽Αντικομμου- 
νισμοῦ, ποὺ εἶναι ἕνα ἀγωνιστικὸν κίνηµα, ἀλλὰ τῆς παθητι- 
κότητος ἔναντι τοῦ κομμουνισμοῦ. Εἰς τὴν οὐσίαν του ἄλλωστε 
ὁ φασισμὸς εἶναι ὑποπροῖϊὸν τοῦ κομμουνισμοῦ μὲ τὸν ὁποῖον 
καὶ ἔχει ἐκπληκτικὰς ὅσον καὶ χαρακτηριστικὰς ὁμοιότητας. 


Εἰς τελευταίαν ἀνάλυσιν, ἡ οὐσία του εἶναι ἡ ἴδια: ἄρνησις 

τοῦ δυτικοῦ οὐμανιστικοῦ πολιτισμοῦ, ἄρνησις τῆς δυτικῆς 
ἀντιλήψεως περὶ τῆς ἀνθρωπίνης ἀξίας, θεοποίησις τοῦ Κρά- 
τους, ἐξαφάνισις τοῦ ἀτόμου, προώθησις τῆς ἀμόρφου, ἄπρο- 
σώπου καὶ ἀνευθύνου µάζης, ἰδεολογικὸς δογματικὸς φανατι- 
σµός, στρατιωτικοποίησις, ἄς τὸ εἴπωμεν θαρραλέως καὶ αὐ- 
τό, ὅτι ὁ κομμουνισμὸς εἰς ὅλα αὐτὰ εἶναι κατὰ πολὺ χειρότε- 
ρος ἀπὸ τὸν φασισμὸν ὁ ὁποῖος εἰς τὸ κάτω-κάτω, εἶναι καὶ 
ἐθνικὸς καὶ µετριοπαθέστερος τοῦ κομμουνισμοῦ ὡς ὁλοκλη- 
ρωτισμὸς καὶ ἄλλωστε δὲν ὑπάρχει πλέον ὡς ἀπειλὴ κατὰ τοῦ 
ἐλεύθερου κόσμου. 


10. Ὁ ἀντικομμουνισμὸς εἶναι «φιλοκαπιτα- 
λισμός; 


νά προπαγάνδα κάνει µία ταύτισιν τοῦ δυ- 
τικοῦ τρόπου ζωῆς μὲ αὐτὸ ποὺ ἀποκαλεῖ «καπιταλισµόν». Ἡ 
ταύτισις ὅμως εἶναι ἐντελῶς ἁπατηλή. Ἡ Ἐλευθερία δὲν ταυ- 
τίζεται μὲ ἕνα συγκεκριµένο σύστηµα παραγωγῆς, δὲν συνδέ- 
εται ἀμέσως μὲ κάποιο οἰκονομικὸν ἢ κοινωνικὸν σύστηµα. Ἐ- 
λευθερία εἶναι ἡ κατοχύρωσις τῶν δικαιωμάτων τοῦ ἀνθρώ- 
που καὶ τοῦ πολίτου, ἡ παραδοχὴ τοῦ ἀνθρώπου ὡς ύπερ- 
τάτης ἀξίας. ᾿Εὰν ὁ «καπιταλισμὸς» παραδέχεται αὐτὰς τὰς ἀρ- 
χάς, τότε συνυπάρχει μὲ τὴν Ἐλευθερίαν. Ἐὰν ὄχι, τότε εὖ- 
Ρίσκεται εἰς ἀντίθεσιν πρὸς αὐτήν. Τὸ ἴδιον ἰσχύει καὶ διὰ τὸν 
σοσιαλισµὀν, ἢ διὰ οἱουδήποτε ἄλλο οἰκονομικοπολιτικὸν σύ- 
στηµα. Ἡ Δημοκρατία λ.χ. ὑπῆρξεν πρὶν ἀπὸ τὸν λεγόμενον 
«καπιταλισµόν», (μήπως ἡ ἀρχαία Ἑλλὰς ἦτο καπιταλιστι- 
κή ;). Καὶ ὑπάρχει ἀκόμη περισσότερον τώρα, ὅταν οὐσιαστι- 
κῶς ὁ παλαιὸς «καπιταλισμὸς» ἔπαυσεν νὰ ὑφίσταται. Δημο- 
κρατίαν ἔχουν ἡ «καπιταλιστικὴ» ᾽Αμερική, ἡ «σοσιαλιστικὴ» 
Σουηδία, ἡ προαστικὴ Ἰνδία. Κοινὸς ἐχθρὸς ὅλων αὐτῶν τῶν 


19 


Δημοκρατιῶν εἶναι ὁ κομμουνισµός. Καὶ ὁ ἀμερικανὸς καὶ ὁ 
σουηδὸς καὶ ὁ Ἰνδὸς δηµοκράτης ὀφείλει νὰ εἶναι ἀντικομμου- 
νιστής. Εἶναι αὐτὸ φιλοκαπιταλισµός; Καὶ νὰ διατὶ εἶναι; Μή- 
πως ἡ Δημοκρατία δὲν εἶναι ἀκριβῶς ἕνα ὅπλον τῶν ἔργαζο- 
µένων κατὰ τοῦ μεγάλου κεφαλαίου καὶ τῶν ἐκμεταλλευτικῶν 
του διαθέσεων, ὅπλον ποὺ τοὺς τὸ στερεῖ ὁ κομμουνισµός ; 

ὍὉ ἀγὼν κατὰ τοῦ κομμουνισμοῦ δὲν εἶναι ἀγὼν ὑπὲρ τοῦ 
«καπιταλισμοῦ» ποὺ ἄλλωστε χάρις ἀκριβῶς εἰς τὴν Δημοκρα- 
τίαν ὑπέστη τόσας µεταβολάς, ὥστε σήμερον, ἔπαυσεν πλέον 
νὰ ὑπάρχη μὲ τὴν κλασσικὴν τουλάχιστον µορφήν του. 

᾿Απεναντίας ὁ ᾽Αντικομμουνισμὸς μὲ τὴν φροντίδα του διὰ 
τὴν πραγµατοποίησίν τῶν μεταρρυθμίσεων ποὺ εἶναι ἀναγκαῖαι 
διὰ τὴν ἐξυγίανσιν τῶν δυτικῶν κοινωνιῶν καὶ τὴν καλυτέραν 
ἀπόκρουσιν τῆς κομμουνιστικῆς ἀπειλῆς, ὑποβάλλων εἰς γε- 
νικὴν κριτικὴν τὴν νωθρότητα τοῦ «ἀστικοῦ» κράτους, τὰς 
ἐλλείψεις καὶ τὰς ἀτελείας τῆς λειτουργίας του, συμβάλλει θε- 
τικῶς εἰς τὴν µεταμόρφωσιν τῆς κοινωνίας, εἰς τὴν ταχυτέραν 
ἀπομάκρυνσίν της ἀπὸ τὰ ξεπερασμένα παλαιὰ καπιταλιστικἁ 
πλαίσια. 


11. “Ο ἀντικομμουνισμὸς εἶναι «ριλοπόλεμος 
τάσις; 


Άλλος βασικὸς ἰσχυρισμὸς τῆς κομμουνιστικῆς προπα- 
γάνδας εἶναι ὅτι ὁ ᾽Αντικομμουνισμὸς ἀντιπροσωπεύει µίαν φι- 
λοπόλεμον τάσιν. Ὁ ἰσχυρισμὸς αὐτὸς ποὺ τρομάζει πολλοὺς 
ἀστοὺς διανοουµένους, εἶναι ἐξ᾽ ὁλοκλήρου ψευδὴς καὶ ἀντίθε- 
τος πρὸς τὴν ἀλήθειαν. Διὰ νὰ τὸ ἀποδείξωμεν ἀρκεῖ νὰ Ἄ- 
πενθυµίσωμεν ὅτι εἰς τὸν β΄ παγκόσµιον πόλεμον δὲν μᾶς ὦ- 
δήγησεν ὁ ἀντιφασισμός, ἀλλὰ ἀπεναντίας ἡ τακτικἡ τοῦ συµ- 
βιβασμοῦ μὲ τὸν φασισµόὀν. Ἡ ἀνθρωποσφαγὴ τοῦ 1939-45 

ἦτο μοιραῖος καρπὸς ὄχι τοῦ ἀγῶνος κατὰ τοῦ φασισμοῦ, ἆλ- 
λὰ τῆς συνθηκολογήσεως πρὸς αὐτόν. Ὁ πόλεμος ἦτο ἀποτέ- 
λεσμα ὄχι τῆς ἀποφασιστικῆς πολιτικῆς ποὺ ἐζήτει ὁ Τσῶρ- 
τσιλ, ἀλλὰ τῆς «διαλλακτικῆς» καὶ «κατευναστικῆς» πολιτι- 
κῆς ποὺ ἐφήρμοζεν ὁ «εἰρηνιστὴς Τσάμπερλαιν. Ὁ δρόμος 
πρὸς τὸν β΄ παγκόσµιον πόλεμον ἐπέρασε ἀπὸ τὸ Μόναχον. 
᾿Εὰν λοιπὸν θέλωμεν νὰ ἀποφύγωμεν τὸν γ΄ παγκόσµιον πό- 
λεμον πρέπει πρωτίστως νὰ ἀποφύγωμεν τοὺς νέους Τσάμπερ- 
λαιν καὶ νὰ μὴ ἐπιτρέψωμεν νὰ δημιουργηθῆ ἕνα νέο Μόνα- 
χο εἴτε εἰς τὸ δυτικὀ Βερολῖνο εἴτε εἰς τὸ Βιετνάμ, εἴτε ὅπου- 
δήποτε ἀλλοῦ. ᾿Ἐκεῖνο δηλαδὴ ποὺ χρειάζεται εἶναι ὄχι ἡ 
προσπάθεια «καταπραὔνσεως» τοῦ ἐπιθετικοῦ κομμουνισμοῦ, 
ἀλλὰ τὸ ἀνελέητον ξεσκέπασµα τῶν ἰμπεριαλιστικῶν του ἐπι- 
διώξεων, ἡ ἐπίμονος ἀποκάλυψις τῆς φιλοπολέμου φύσεώς 
του, ἡ δηµιουργία ἑνὸς κλίματος ἐπαγρυπνήσεως καὶ ἀποφα- 
σιστικῆς ἑτοιμότητος ἔναντι τῶν ἁρπακτικῶν προθέσεών του. 
Δι) αὐτό, ἡ διάσωσις τῆς εἰρήνης, δὲν εἶναι ἔργον τῶν θλιβερῶν 
συνοδοιπόρων, ἀλλὰ τῶν ἀντικομμουνιστῶν. 

ὍὉ φασισμὸς εἶναι ἐθνικιστικὸς καὶ µετριοπαθὴἠς Κοµµου- 
νισµός. Ὅ κομμουνισμὸς εἶναι ἀπεθνοποιημένος καὶ ἀκραῖος 
φασισμός. 

Τὸ ἱστορικὸν γεγονὸς εἶναι ὅτι μετὰ τὸ τέλος τοῦ α’ πα- 
γκοσµίου πολέμου ὑπῆρχεν ἡ δυνατότης διὰ τὴν ὁμαλὴν εἰρη- 
νικὴν ἐπίλυσιν ὅλων τῶν διεθνῶν ἀνθρωπίνων προβλημάτων. 
Τὴν δυνατότητα αὐτὴν τὴν ἐματαίωσεν ὁ κομμουνισµός, ὁ ὁ- 
ποῖος κατέλυσεν βιαίως τὴν νεογέννητον Ρωσικὴν Δημοκρα- 
τίαν καὶ ἐσυνέχισε τὴν προσκαίρως διακοπεῖσαν παράδοσιν 
τῆς ρωσικῆς ἀπολυταρχίας. Ὁ κομμουνισμὸς καὶ ἡ ἀπειλή του 
ἐγέννησαν τὸν φασισμὸν καὶ τελικῶς ἡ συμμαχία αὐτῶν τῶν 
δύο ὄψεων τοῦ ἰδίου νομίσματος αἱματοκύλησε τὸν κόσμον. 

Καὶ σήµερον ὑπάρχει πάλιν ἡ δυνατότης διὰ τὴν ὁμαλὴν 
εἰρηνικήν, ἐπίλυσιν κάθε προβλήματος. Καὶ ὁ κομμουνισμὸς 
ἐμποδίζει αὐτὴ τὴν ὁμαλὴν ἱστορικήν, διεργασίαν, τὴν γενικὴν 
πορείαν πρὸς ἀνθρωπιστικάς, εἰρηνικὰς λύσεις. ᾽Αντικομμουνι- 
στικὸς ἀγὼν λοιπόν, σηµαίνει ἀγὼν διὰ τὴν πραγματικὴν εἴρη- 

νικὴν συνύπαρξιν τῶν διαφόρων συστηµάτων καὶ διὰ τὴν 
δικαίαν εἰρηνικὴν ἐπίλυσιν ὅλων τῶν τοπικῶν καὶ διεθνῶν 
προβλημάτων. 

Δεῖγμα μιᾶς τέτοιας ἀντιμετωπίσεως τῶν διεθνῶν προβλη- 
µάτων εἶναι τὸ γεγονὸς ὅτι ἀπὸ τὸ 1945 ἕως τὸ 1960 ὁ δυτι- 
Κὸς κόσμος παρεχώρησεν τὴν ἀνεξαρτησίαν εἰς 830 ἕκατομ- 
μύρια ἀνθρώπους. Κατὰ τὴν ἰδίαν περίοδον, ὁ κομμουνιστικὸς 
ἐπεκτατισμὸς ἀφήρεσεν τὴν ἀνεξαρτησίαν Τ00 ἑκατομμυρίων 
ἀνθρώπων. Ἔτσι ἔγιναν ἐλεύθεροι οἱ σουδανοί, οἱ νιγήριοι καὶ 
οἱ σομαλοὶ καὶ ἔπαυσαν νὰ εἶναι ἐλεύθεροι οἱ τσέχοι, οἱ οὗγ- 
γροι, οἱ πολωνο(. 


42. Χρειάζεται «νέα» καὶ «ἀνώτερη) ἰδεολογία 


Σνχνα ἀκούγεται ἡ ἄποψις ὅτι ἐνῶ οἱ κομμουνισταὶ ἔχουν 
µίαν ἐνιαίαν ἰδεολογίαν εἰς τὴν ὁποίαν πιστεύουν ἀπολύτως 
καὶ διὰ τὴν ὁποίαν ἀγωνίζονται μὲ ὅλας τὰς δυνάµεις των, 
ἐμεῖς οἱ ἄλλοι δὲν ἔχομεν νὰ ἀντιπαραθέσωμεν µίαν παρόμοιον 
Ιδεολογίαν. Καὶ γίνεται λόγος «ἐλλείψεως ἰδανικῶν», περὶ 
«ἰδεολογικοῦ κενοῦ», περὶ τῆς ἀμέσου ἀνάγκης νὰ εὑρεθῆ 
γρήγορα µία κάποια «νέα» «θετικὴ» καὶ «ἀνωτέρα» Ιδεολογία 
διὰ νὰ τὴν ἀντιπαραθέσωμεν εἰς τὴν κομμουνιστικήν. Καὶ φυ- 
σικά, προσθέτουν οἱ φορεῖς αὐτῶν τῶν ἀντιλήψεων, ἡ «νέα καὶ 
ἀνωτέρα» ἰδεολογία ποὺ χρειαζόµεθα δὲν εἶναι ὁ ἀντικομμου- 
νισµός, ποὺ ἁπλῶς περιορίζει τὸ ζήτημα εἰς τὴν ὑπεράσπισιν 
τῶν ἰδεῶν ποὺ ἤδη ἔχομεν. 

Εἶναι ἄραγε ὀρθαὶ αὐταὶ αἱ ἀντιλήψεις ποὺ ἐξηγοῦν τὰς 
ἐντυπωσιακὰς πράγματι ἐπιτυχίας τοῦ κομμουνισμοῦ μὲ τὴν 
Ιδεολογικήν του ἀνωτερότητα ; Ὄχι, δὲν εἶναι. Καὶ Ιδού διατί : 

Κατὰ πρῶτον ὁ κομμουνισμὸς δὲν εἶναι κἄν πραγματικὴ 
Ιδεολογία. Εἶναι ἕνας προπαγανδιστικὸς μῦθος, µία ἰδεολογικὴ 
ἁπάτη. Κάποτε τὸν καιρὸ τοῦ Μάρξ, ὑπῆρξεν ἰδεολογία. ᾿Αλ- 

λὰ σήμερον ὅπως εἶπε τὸ 1961 ἡ Σ. Λαμπέν: «Ὁ Χρουστσὼφ 
ἔχει ὁλιγώτερον σχέσιν μὲ τὸν Μάρξ ἀπὸ αὐτὴν ποὺ εἶχεν ὁ 
Πάπας Βοργίας μὲ τὸν Χριστόν». 

Ὅ κομμουνισμὸς σήμερον εἶναι ἁπλῶς τὸ σοβιετικοῦ τύ- 
που καθεστώς ἢ σωστότερον τὸ ψεύτικον ἰδεολογικὸν κάλυµ- 
μα τῶν ἰμπεριαλιστικῶν κοσμοκρατορικῶν τάσεων αὐτοῦ τοῦ 
ὁλοκληρωτικοῦ ταξικοῦ καὶ ἐκμεταλλευτικοῦ καθεστῶτος. Ὁ 
κομμουνισμὸς εἶναι µία φανταχτερὴ ὁρολογία ποὺ καλύπτει 
τὰς ἀσχέτους πρὸς αὐτὴν προσπαθείας τοῦ ρωσικοῦ καὶ κινε- 
ζικοῦ ἐπεκτατισμοῦ νὰ ἐπικρατήσουν εἰς παγκόσµιον κλίµα- 
κα. Ἡ νέα ἄρχουσα τάξις θέλει τὴν κοσµοκρατορίαν. Καὶ τὴν 
ἐπιδιώκει ἀδιστάκτως μὲ ὅλα τὰ δυνατὰ µέσα χωρὶς νὰ δίδη 
πεντάρα διὰ τὸ ἀρχικὸν μαρξιστικὸν δόγµα. Αὐτὸ ἑρμηνεύεται 
Κάθε φορὰ ἀναλόγως πρὸς τὰς συνθήκας: καὶ οἱ νέοι ἄρχον- 
τες τῆς Ρωσίας, ὡς σύγχρονοι Προκροῦσται, τὸ παραµορφώ- 
νουν κάθε τόσον ὥστε νὰ χρησιμεύη πάντοτε ὡς ἑλκυστικὸν 
σκηνικὀν, ὡς ἀδιαπέραστον προπέτασµα, ὡς ἀπατηλὸν περι- 
κάλυμμα τῶν ἐνεργειῶν των. ᾿Εὰν ἐξαπατηθῶμεν ἀπὸ αὐτὸ 
τὸ ὡραῖον σκηνικὀν τῆς ἀνυπάρκτου «ἰδεολογίας) καὶ τὰ βά- 
λωμε µαζί του πέφτομεν εἰς τὴν παγίδα. Πολεμοῦντες μὲ τὸν 
«καθαρὸν» (Ιδεολογικὸ) μαρξισμὸν καὶ χαρακτηρίζοντες τὴν 
σὐγκρουσίν µας μὲ τὸν κομμουνισμὸν ὡς δεολογικήν, τὴν πα- 
θαΐνουμε σὰν τὸν Δὸν Κιχώτη ποὺ ἐξέλαβε τοὺς ἀνεμομύλους 
διὰ γίγαντας. Καὶ ἐνῶ ἐμεῖς θὰ μονομαχοῦμεν ἡρωϊκῶς μὲ τὰ 
φαντάσματα τοῦ Μάρξ καὶ τοῦ Ἔνκελς καὶ θὰ κατατροπώ- 
Νωμεν τὰ σκιάχτρα τῶν πεθαµένων ἰδεῶν τους, ὁ ὁλοζώντα- 
νος ὑποκριτικὸς καὶ παμπόνηρος σύγχρονος κομμουνισμὸς θὰ 
ἐργάζεται ἀνενόχλητος εἰς ἄλλους πολὺ πλέον ἐπιγείους το- 
μεῖς καὶ μὲ ρεαλιστικώτατους ἑλιγμοὺς θὰ προχωρῆ, θὰ ἔρπη 
ἢ θὰ ἐξορμᾶ πρὸς τὴν ἐξουσίαν. Θεωροῦντες τὸν κοµµουνι- 
σμὸν «ἰδεολογία» καὶ μάλιστα ὥς «ὑψηλὴν» ἰδεολογίαν, πέ- 
Φτομεν εἰς µίαν θανάσιµον παγίδα. Καὶ ταυτοχρόνως τοῦ δί- 
δοµεν καὶ µίαν ἀξίαν ποὺ εἰς τὴν πραγματικότητα δὲν τὴν ἔχει. 

Ὁ κομμουνισμὸς δὲν εἶναι Ιδεολογία. Εἶναι µόνον ἕνας 
θαυμασίως συγκροτηµένος προπαγανδιστικὸς μῦθος, κατα- 
σκευασµένος συμφώνως πρὸς ὅλα τὰ δεδοµένα τῆς συγχρόνου 


23 


Ψυχοπολιτικῆς διὰ νὰ διεισδύη εἰς τὰς µάζας, νὰ τὰς προσελ- 
κύη καὶ νὰ τὰς φανατίζη. Εἶναι µόνον µία τεχνολογία κατα- 
λήψεως, διατηρήσεως καὶ ἐπεκτάσεως τῆς ἐξουσίας. 

ὍὉ σύγχρονος κομμουνισμὸς εἶναι µία πολεμικὴ τεχνική. 
Περιέχει µίαν µακρόπνοον στρατηγικὴν καὶ µία εὐέλικτον τα- 
κτικὴν ἀδέσμευτον ἀπὸ κάθε ἀρχήν, ἕνα τεράστιον µηχανισμὀν, 
µίαν ἐκπληκτικὴν ὀργάνωσιν καὶ µίαν ἀσταμάτητον δρᾶσιν. 
Ὅλα αὐτὰ καλύπτονται ἀπὸ ἕνα προπέτασµα δῆθεν ἰδεῶν. 
Διὰ νὰ πολεμµήσωμεν τὸν κομμουνισμὸν πρέπει νὰ διεισδύσω- 
μεν πίσω ἀπὸ αὐτὸ τὸ προπέτασµα. ᾿Εὰν δὲ τὸ κατορθώ- 
σωμεν καὶ σκιαμαχοῦμεν μὲ τὰς ἰδέας του, τότε ἀλλοίμονόν 
μας. 

ὍὉ πόλεμος ποὺ μᾶς κάνει ὁ κομμουνισμὸς εἶναι προπα- 
Υανδιστικός, Ψυχολογικός, πολιτικός, οἰκονομικὸς καὶ ὅτι ἄλλο 
θέλετε, µόνον Ἰδεολογικὸς (μὲ τὴν πραγματικὴν ἔννοιαν τοῦ 
ὅρου) δὲν εἶναι. 

Συνεπῶς, ἡ ἀντιμετώπισίς του δὲν εἶναι θέμα «ἰδεολογι- 
κοῦ ἐξοπλισμοῦ». Εἶναι καθαρὰ θέµα τεχνικόν, ὀργανωτικόν. 
Εἶναι θέµα µέσων. Εἶναι θέµα προπαγάνδας. Εἶναι θέµα στρα- 
τηγικῆς καὶ τακτικῆς. Εἶναι θέµα συγκεκριμένων µέτρων. Καὶ 
ἐπάνω ἀπὸ ὅλα, εἶναι θέµα εἰδικῶν ποὺ κατανοοῦν τὸ ζήτημα 
καὶ βλέπουν τὸν κομμουνισμὸν ὅπως πράγματι εἶναι καὶ ὄχι 
ὅπως ἐμφανίζεται. Μὲ ἄλλα λόγια τὸ ζήτημα δὲν εἶναι νὰ 
ἀποκτήση ἡ Δύσις «νέας» ἰδέας, ποὺ ἄλλωστε εἰς τὸν ἐλεύθερο 
κόσμον οὔτε ἐφευρίσκονται, οὔτε ἐπιβάλλονται αὐθαιρέτως. 
Εἶναι νὰ ἀφυπνισθῆ, νὰ ἴδη τὴν οὐσίαν καὶ τὴν φύσιν τῆς ἄπει- 
λῆς, νὰ κινητοποιηθῆ καὶ νὰ δώση τὴν µάχην της. 

Διὰ τὸν σκοπὸν αὐτόν, τῆς ἀρκοῦν καὶ αἱ ἰδέαι ποὺ ἔχει. 
᾿Αρκεῖ νὰ τὰς διαδίδη, νὰ τὰς ἀξιοποιήση, νὰ τὰς χρησιµοποι- 
ήση. Καὶ αὐτὸ εἶναι καθαρῶς ζήτημα Προπαγάνδας. Αὐτὴν 
τὴν ἀφύπνισιν, τὴν µαχητικοποίησιν, τὴν πρακτικὴν δραστη- 
ριοποίησιν τῆς Δύσεως δὲν θὰ τὴν δώση ἡ µεταφυσικἡ καὶ 
βυζαντινολόγος ἀναζήτησις «νέων» ἰδεῶν. Θὰ τῆς τὴν δώση 
µόνον ὁ πρακτικός, ρεαλιστικός, μαχητικὸς ᾽Αντικομμουνισμός. 

Ὅ ἐλεύθερος κόσµος δὲν πάσχει ἀπὸ ἔλλειψιν ἰδανικῶν. 
Ἡ ἀσθένειά του δὲν εἶναι ἡ ἔλλειψις ἰδεῶν. Εἶναι ἀκριβῶς ἡ 

ὑπερβολικὴ προσήλωσις εἰς ἰδεολογικὰ καλούπια εἰς ἀφηρη- 
µένας ἀρχὰς ποὺ τὸν καθιστοῦν ἀνίκανον δι’ ἔντονον πρακτι- 
κὴν δρᾶσιν, διὰ ζωντανὴν µάχην ἢ δι’ ἐλιγμούς. Τὴν προσγεί- 
ὡσιν αὐτήν, τὴν ρεαλιστικὴν ἀπολύτρωσιν ἀπὸ τὰ ξεπερα- 
σµένα πλέον πλαίσια ἑνὸς κλασσικοῦ «καθαρολόγου» προπολε- 
μικοῦ φιλελευθερισμοῦ, τὸν φέρνει εἰς τὴν Δύσιν µόνον ὁ φωτι- 
σµένος ᾽Αντικομμουνισμὸς -τὸ µέγα μήνυμα διὰ τὸν ὑπὲρ πάν- 
των ἀγῶνα. 

”Ἀλλωστε ἡ «ἀνωτέρα ἰδεολογία» ποὺ ζητοῦν ὅσοι κάνουν 
ἐσφαλμένην διάγνωσιν τῆς συγχρόνου καταστάσεως ὑπάρχει. 
Ἡ Δύσις στηρίζει τὴν ζωὴν καὶ τὸν πολιτισµόν της εἰς ἰδέας 
ἀσυγκρίτως ἀνωτέρας ἀπὸ τὰς κομμµουνιστικάς. Μήπως δὲν 
ὑπερέχει συντριπτικῶς ἡ ἰδέα τῆς Ελευθερίας ἔναντι τῆς τυ- 
ῥραννίας; "Ἡ Ιδέα τῆς ὑπευθύνου προσωπικότητος δὲν ὑπερέχει 
ἀπὸ ἐκείνην τῆς ἀμόρφου µάζης; Ἡ ἐλευθέρα σκέψις δὲν εἶναι 
ἀνωτέρα ἀπὸ τὸ Μαρξιστικὸν Δόγμα ; Τὸ δικαίωµα τῆς ἐρεύ- 
νης δὲν συντρίβει τὴν ἐπιβολὴν τῆς «αὐθεντίας»; Ἡ ἠθικὴ 
δὲν εἶναι ἀνωτέρα ἀπὸ τὸν κυνισµόν ; Τὸ ἰδεῶδες τῆς ἐθνικῆς 
᾿Ανεξαρτησίας δὲν εἶναι ὑψηλότερον ἀπὸ ἐκεῖνο τῆς Κοσµο- 
κρατορίας; Νὰ λοιπὸν ποὺ ἡ Λύσις ἔχει µίαν ἰδεολογίαν συν- 
τριπτικῶς ἀνωτέραν ἀπὸ τὴν κομμµουνιστικήν. 

Αὐτὸ φαίνεται ὁλοκάθαρα καὶ ἀπὸ τὸ γεγονὸς ὅτι ὁ κοµ- 
μουνισμὸς δὲν τολμᾶ νὰ πολεμήση ἀνοιχτὰ τὰ ἰδανικὰ τῆς Δύ- 
σεως, τὴν καταστροφὴν τῶν ὁποίων ἐπιδιώκει. Καὶ ὄχι µόνον 
δὲν τὰ πολεμᾶ ἀνοιχτά, ἀλλὰ καὶ τὰ οἰκειοποιεῖται προπαγαν- 
διστικῶς. 

᾿Ενῶ θέλει τὴν «δικτατορία τοῦ προλεταριάτου» ὁμιλεῖ 
συνεχῶς διὰ Δημοκρατία. 

Καὶ ἐνῶ καταργεῖ κάθε δικαίωµα δὲν παύει νὰ ὁμιλῆ διὰ 
τὰ δικαιώµατα τοῦ ἀνθρώπου καὶ τοῦ πολίτου. 

Ἡ τακτικἡ τοῦ κομμουνισμοῦ δὲν εἶναι µία ἀπόδειξις τῆς 
ὑπεροχῆς τῆς δυτικῆς ἰδεολογίας ἔναντι τῆς ἰδικῆς του; ᾿Εὰν 
αὐτὴ ἡ ἰδεολογία χάνει ἔδαφος τοῦτο δὲν ὀφείλεται εἰς τὴν 
ἀνύπαρκτον κατωτερότητά τῃς, ὀλλὰ εἰς τὴν μὴ ἀγωνιστικὴν 
ἀξιοποίησίν της, εἲς τὴν ἔλλειψιν προγραμματισµένης-συν- 
τονισµένης δυναμικῆς προπαγάνδας. Δὲν ἀρκεῖ νὰ ἔχης ἀνω- 

Ἱέρας ἰδέας. Πρέπει καὶ νὰ τὰς χρησιμοποιῆς ὡς ὅπλα, νὰ 
τὰς διαδίδης εἰς τὰς µάζας νὰ τὰς στέλνης ὡς πυραύλους εἰς 
τὰ κεφάλια τῶν ἐχθρῶν σου. Αὐτὴν τὴν «στράτευσι» τῶν ἀνω- 
πέρων ἰδεῶν ποὺ ἤδη διαθέτοµεν τὴν πραγματοποιεῖ ὁ ἀγωνι- 
«στικὸς ᾽Αντικομμουνισμός. 

Δι) αὐτὸ ὁ ᾿Αντικομμουνισμὸς εἶναι ἡ µόνη ἄμεσος ἴδεο- 
Ἄογικὴ ἀνάγκη τῆς Δύσεως. 


19. “Ορισμὸς τοῦ ἀντικομμουνισμοῦ. 


ο συμπέρασμα εἶναι ὅτι ὁ ᾽Αντικομμουνισμὸς ἀποτελεῖ 
µία θετικἡ ἰδεολογικὴν στάσιν μὲ οὐσίαν της τὸν ἀνειρήνευτον 
ἀγώνα διὰ τὴν ὑπεράσπισιν καὶ ἀνάπτυζιν τοῦ δυτικοῦ Οὖμα- 
νιστικοῦ πολιτισμοῦ. Ὁ ᾽Αντικομμουνισμὸς εἶναι µία βαθύτατα 
ἐλευθερόφιλος καὶ ἀγωνιστικὴ ἰδεολογικὴ στάσις, ποὺ συµπυ- 
κνώνει καὶ ἐκφράζει ὅλας τὰς βασικὰς ἀξίας τῆς Δύσεως καὶ 
μάχεται ἐμπράκτως δι᾽ αὐτάς. Εἶναι ἡ ἰδεολογία ὄχι τῶν «σνόμτ», 
τοῦ θεωρητικοῦ φιλελευθερισμοῦ καὶ τῶν ἀπὸ καθέδρας «δη- 
μοκρατῶν», ἀλλὰ τῶν µαχοµένων ἀνθρωπιστῶν. 

Ὁ ᾿᾽Αντικομμουνισμὸς εἶναι ἡ θεωρία τῆς Μαχομένης Ἔ- 
λευθερίας, τῆς µόνης ποὺ ἠμπορεῖ νὰ ἐπιζήση. Ἐὰν συνοψίζα- 
μεν τὰς ἰδέας τοῦ ᾿Αντικομμουνισμοῦ εἰς ἕνα ᾿Αντικομμουνι- 
στικὸν Μανιφέστον, αὐτὸ θὰ περιεῖχε ὅλας τὰς ἀρχὰς διὰ τὰς 
ὁποίας ἀξίζει νὰ ζῇ ἕνας πραγματικὸς ἄνθρωπος. Ελευθερία, 
Ἔθνος, Προσωπικότης, ᾿Ανθρωπισμός. 

Εἶμαι ἀντικομμουνιστής, σηµαίνει ἀνησυχῶ διὰ τὴν τύχην 
τῆς Ἐλευθερίας, τοῦ Πολιτισμοῦ καὶ τοῦ ᾿Ανθρώπου. 

Εἶμαι ἀντικομμουνιστὴς θὰ πῆ ὅτι ἀντὶ νὰ διακηρύσσω 
θεωρητικῶς καὶ ἀνωφελῶς τὴν στείραν «πίστιν» µου εἰς τὴν 
ἀφηρημένην Ἐλευθερίαν ἀγωνίζομαι διὰ νὰ τὴν διασώσω καὶ 
νὰ τὴν συγχρονίσω. 

Βεβαίως αὐτὰ δὲν σημαίνουν καθόλου τὴν ἄρνησιν κάθε 
Νέας ἰδεολογίας ποὺ εἶναι δυνατὸν νὰ ἐμφανισθῆ εἰς τὴν Δύσιν. 

Δὲν εἴμεθα κατὰ τῆς σφυρηλατήσεως νέων ἰδεῶν. Κάθε ἄλλο. 
"Ὑπογραμμίζομεν ὅμως τὸ γεγονὸς ὅτι ἡ ἐμφάνισις νέας ἴδεο- 
λογίας δὲν ἀποτελεῖ προὐπόθεσιν διὰ τὴν ἀποτελεσματικὴν 
καταπολέµησιν τοῦ κομμουνισμοῦ. 


44. Ὁ ἀγώνας τῶν ἀντικομμουνιστῶν. 


Ι ΑΝΤΙΚΟΜΜΟΥΝΙΣΤΗΣ συναντᾶ µεγάλα ἐμπόδια, 
προσκόπτει εἰς ποικίλας ἀντιδράσεις, προσκρούει εἰς τὴν ἄ- 
Ύνοιαν, τὴν ἀφέλειαν, τὴν µικροπολιτικήν, τὴν δειλίαν, τὴν 
ἀπάθειαν, τὴν ἀδιαφορίαν τοῦ ἀστικοῦ κόσμου καὶ τοῦ ἁστι- 
κοῦ κράτους. ᾿Εμπρὸς εἰς τὸν µαχόμενον ἀντικομμουνιστὴν 
ὀρθώνονται πολλὰ φράγματα: 

-ὍὉ δειλὸς ποὺ ὑποκύπτει εἰς τὴν κομμουνιστικὴν 
πίεσιν ἀπὸ φόβον, πιστεύων τὴν θεωρίαν τῆς «πισινῆς» ποὺ 
ποτὲ δὲν σώζει. 

-Ὁ ἀφελής, ποὺ ὑποκύπτει εἲς τὴν κομμουνιστικὴν 
πίεσιν καὶ καλοκαγαθίαν, ἀπὸ εὐπιστίαν καὶ κυρίως ἀπὸ βα- 
θυτάτην ἄγνοιαν. 

-Ὁ ὑπολογιστής, ποὺ κερδοσκοπεῖ µέσα εἰς τὴν 
πολύπλοκον σημερινὴν πολιτικὴν κατάστασιν, μὲ γνώμονα 
τὸ στενὸν συμφέρον του. 

-Ὁ ἀδιάφορος ἀστός, ποὺ ὁδηγεῖται ἀπὸ τὸ δόγµα 
«μετὰ ἀπὸ ἐμὲ ἄς ἔλθη ὁ κατακλυσμός. 

-Ὁ ξεπερασµένος, ἀπροσγείωτος παλαιοῦ τύ- 
που, «φιλελεύθερος» ἁστός, ποὺ ζεῖ εἰς τὴν µακάριαν προπολε- 
μικὴν ἐποχὴν καὶ ἀναπαύεται εἰς ἕνα κόσμον ἀφηρημένων ἆπο- 
λύτων ἰδεῶν μιᾶς δῆθεν ἀπολύτου Δημοκρατίας. 

-ὍὉ σνόμπ ποὺ ἀριστερίζει ἀπὸ µόδαν καὶ παριστά- 
νει τὸν «ὑπεράνω προκαταλήψεων», χάριν ἐπιδείξεως μιᾶς 
ἀνυπάρκτου πνευματικῆς ἀνεξαρτησίας τοῦ σαλονιοῦ. 

᾽Αλλὰ ὅλα αὐτὰ τὰ φράγματα καὶ ἄλλα πολλά, δὲν εἶναι 
καθόλου ἀξεπέραστα. Ὁ μαχόμενος ἀντικομμουνιστὴς ἠμπορεῖ 
νὰ τὰ συντρίψη ἢ νὰ τὰ ὑπερπηδήση. ᾿Αρκεῖ χωρὶς φόβον 
ἀλλὰ μὲ φλογερὸν πάθος νὰ βροντοφωνάξη : 

«Ναὶ εἶμαι ἀντικομμουνιστής». 

Καὶ θεωρῶν αὐτὸν τὸν χαρακτηρισμµόν 
του ὡς τίτλον τιμῆς, νὰ δώση τὸ εἶναι του 
ὡς σταυροφόρος τῶν ἱερωτέρων ἰδεῶν εἰς 
τὸν ὑπέρτατον ἀγῶνα διὰ τὴν σωτηρίαν, 
τὸν ἐκσυγχρονισμὸν καὶ τὴν βελτίωσιν 
τοῦ οὐμανιστικοῦ µας πολιτισμοῦ. 

Ὁ τίτλος τοῦ ἀντικομμουνιστοῦ εἶναι 
τίτλος τιμῆς πολὺ ἀνώτερος ἀπὸ τὸν προ- 
πολεμικὸν τίτλον τοῦ ἀντιφασίστα καὶτοῦ 
ἀντιναζιστή. 

Ὁ ἀντικομμουνιστῆς εἶναι ὁ πρὠωτοπό- 
ρος ἀγωνιστής, ὁ σταυροφόρος τῶν εὖγε- 
νεστέρων ἰδανικῶν τῆς ἀνθρωπότητος. 
᾽Απὸ τὸν ἰδικόντου ἀγῶνα ἐξαρτῶνται τὰ 
πεπρωμµένα ὅλων τῶν ἀνθρώπων τῆς γῆς. 


15. ᾽Αντικομμουνιστὴς. 


Κκοης «ἀντικομμουνισμὸς» καὶ κοιτᾶμε καχύποττα. 
Μᾶς λένε «ἀντικομμουνιστὴς» καὶ κουμπωνόµαστε. Μᾶς δείχνουν 
ἕνα «ἀντικομμουνιστικὸ)» κείµενο καὶ λέμε «προπαγάνδο» | 

Οἱ κομµουνισταί, οἱ φίλοι τους καὶ οἱ θεληματικἀ ἢ ἀθέ- 
λητα βοηθοί τους τὸ κατάφεραν. Μᾶς ἔκαναν νὰ ταυτίσουμε 

τὸν «ἀντικομμουνισμὸ» μὲ κάτι κακό, ἀντιδραστικὸ ἢ ὕποπτο. 
Σ᾽ αὐτὸ βέβαια τοὺς ἐνίσχυσε καὶ ἡ κακἡ χρῆσις τοῦ ἀντικομ- 
μουνισμοῦ, καθὼς καὶ ὁ κακός, ὁ ἀντιδραστικός, ὁ μὴ φωτι- 
σµένος ἀντικομμουνισμός. 

Εἶναι ἡ κατάχρησις ποὺ ἔφθειρε τὴν χρῆσι. 

Αὐτὴ ἡ ἀρνητικὴ χρῆσις τοῦ ἀντικομμουνισμοῦ, µπέρ- 
δεψε τὰ ὅρια ἀνάμεσα στὸν ἀντικομμουνισμὸ καὶ στὸν ἀκραῖο 
συντηρητισμὸ καὶ ταύτισε τὸν πρῶτο μὲ τὸν ἀπόλυτο κονφορ- 
μισμό. 

Ὁ ἀντικομμουνισμὸς ὑπέστη πολλά, ἀπὸ πολλούς. Τὸν 
ὕψωσαν πρόχειρο λάβαρό τους, κόµµατα, παρατάξεις καὶ πο- 
λιτικοὶ ποὺ στὴν πραγματικότητα, ἄμεσα ἢ ἔμμεσα ἔθρεψαν 
τὸν κομμουνισμὸ ἢ καὶ συνεργάσθησαν µαζί του. Τὸν µεταχει 
ρίστηκαν γιὰ κράχτη πολλοὶ καιροσκόποι ἢ καὶ ἁπλοὶ κερ- 
δοσκόποι. Διασαλπίσθηκε ἀπὸ ἀνθρώπους τόσο στείρους, τόσο 
ἰδιοτελεῖς ἢ τόσο φθαρµένους, ὥστε συνδέθηκε μὲ ὑποκειμενικὰ 
ὠφέλη καὶ προσωπικὲς ἐπιδιώξεις. 

Κομμουνισταί, συνοδοιπόροι, ἐθελοτυφλῆτες φιλελεύθεροι 
ἀλλὰ ἐπίσης καιροσκόποι καὶ κερδοσκόποι τῆς πολιτικῆς, 
ἀριστεροὶ ἀλλὰ καὶ κραυγαλέοι «ἀντικομμουνισταὺ τῆς κα- 
κῆς ὥρας, κατώρθωσαν νὰ νοθεύσουν τὸν σωστὸ τὸν φωτισμένο 
ἀντικομμουνισμό. Καὶ ἔτσι, πέτυχαν νὰ ἐμφανίσουν αὐτὴν τὴν 
ἀντίδρασι ὑγείας στὴ νόσο ποὺ λέγεται Κομμουνισμός, σὰν 
ἐμπόρευμα ποὺ διοχετεύεται στὴν ἀγορὰ γιὰ λόγους συµφέ- 
ῥροντος. 

Καὶ ὅμως, δὲν εἶναι ἔτσι. Γιατί, ἂν τὸ Ἔθνος, ἡ Πατρίδα, 
ἡ Ελευθερία, ἡ Πρόοδος, ὁ Χριστιανισμός, ἡ Δύσις, ὁ "Ανθρω- 
πος, ὁ Θεός, εἶναι ἀξίες αἰώνιες, τότε ὁ κομμουνισμὸς ποὺ τὶς 
ἀρνεῖται καὶ τὶς καταστρέφει εἶναι ἡ Μεγίστη "Αρνησις. Καὶ 
ἡ ἀντιμετώπισις αὐτῆς τῆς ᾿Αρνήσεως, δηλαδἡ ὁ ᾿Αντικομ- 
µουνισµός, δὲν μπορεῖ νὰ εἶναι οὔτε «στεῖρος», οὔτε «άρνη- 
τικός», οὔτε «ἀντιδραστικὸς οὔτε ὑπόθεσις προσωπικοῦ συμφέ- 
Ρροντος. 

Ὅποιος ἀγαπᾶ τὴν Πατρίδα. Ὅποιος λατρεύει τὴν Ἔλευ- 
θερία. Ὅποιος νοιώθει σεβασμὸ στὸν "Ανθρωπο. Ὅποιος πι- 

στεύει στὸν Θεό, δὲν μπορεῖ παρὰ νὰ εἶναι «ἀντικομμουνιστής» 
Καὶ ὁ ἀντικομμουνισμός του αὐτός, εἶναι ἔκφρασις φιλοπατρίας,, 
ἐκδήλωσις ἐλευθεροφιλίας, τάσις ἀνθρωπιστική, ἄμυνα τῆς 
Πίστεως. Μ᾿ ἄλλα λόγια εἶναι ἀντικομμουνισμὸς φωτισμέ-- 
νος, συνειδητός, θετικός. Εἶναι µαχητικὴ µετουσίωσις ἑνὸς πά-- 
θους γιὰ πρόοδο, γιὰ προκοπή, γιὰ ἀνέλιδι. 

Ὅταν δοῦμε τὸν ἀντικομμουνισμὸ ἀπ᾿ αὐτήν, τὴν µόνην” 
ὀρθὴ σκοπιά, τότε ἡ θολούρα διαλύεται, ἡ ὁμίχλη σκορπᾶ; 
καὶ ἡ σύγχυσις σταματᾶ. Τότε, ὁ ᾿Αντικομμουνισμὸς ἆνα- 
δύεται σὰν Ἰδέα θετική: ἐθνική, πατριωτική, ἐλευθερόφιλη,, 
οὐμανιστική, Χριστιανικὴ καὶ προοδευτική. Γιατί, τότε καὶ' 
µόνον τότε, ὁ ᾽Αντικομμουνισμὸς εἶναι ἀληθινός. 

᾽Αρκετὲς φορὲς ἡ πρόσφατη Ἱστορία, διέλυσε τὰ σκότη; 
καὶ μᾶς ἔδειξε κάτω ἀπὸ τὸ δικαιωτικὸ φῶς της αὐτὸν τὸν' 
ἀληθινὸ ᾽Αντικομμουνισμό. 

Μᾶς τὸν ἔδειξε στὰ ὁδοφράγματα τῶν ὑπέροχων Μαγυά-- 
ρων τοῦ 56. Στὴν ξεσηκωµένη Βαρσοβία. Στὸ φλεγόμενο. 
Πόζναν. Στὴν ἀπίθανη πορεία τῶν Κοζάκων. Στὸ ἡρωϊκὸ, 
ἐκεῖνο ξέσπασμα τῆς ἐργατιᾶς, τοῦ ἀνατολικοῦ Βερολίνου.. 
Στὴν μέχρις ἐσχάτων ἀντίστασι τῶν Θιβετιανῶν. 

Μᾶς τὸν ἔδειξε μὲ τὶς γυναῖκες τῆς Νόβα -- Χότα, μὲ τοὺς. 
Κοµσοµάλους ποὺ πέθαναν ὡς τὸν ἕνα, στὴν καιοµένη Ταμὶρ-- 
Ταοὺ τὸ 60, μὲ τὴν ὁμοψυχία Τῶν τσεχοσλοβάκων τοῦ 68. 

Τὸν ἀληθινὸ ᾽Αντικομμουνισμὸ μᾶς φώτισαν οἱ φλόγες: 
ποὺ κατέτρωγαν τὸ ἐθνικὸ κορμὶ τοῦ Γιάν Πάλατς. Μᾶς τὸν" 
ἀποκάλυψαν τὰ ἔργα ἑνὸς Πάστερνακ, ἑνὸς Ντῆρν, ἑνὸς 
Φάστ. Μᾶς τὸν ἐπιβεβαίωσαν μὲ τὸ μαρτύριό τους ἕνας Ντά-- 
νιελ, ἕνας Συνάφσκι, ἢ μὲ τὶς αὐτοκτονίες τους, ἕνας Μαγιακό-- 
φσκι, ἕνας Γιεσένιν, ἕνας Φαντέγιεφ. 

Αγάπη στὴ γῆ ποὺ μᾶς γέννησε. ᾿Αγάπη στὴν οἰκογέ-- 
νεια ποὺ μᾶς ἀνάθρεψε, ᾽Αγάπη στὶς παραδόσεις ποὺ μᾶς ὡδή-- 
γησαν. ᾿᾽Αγάπη στὸν ἄνθρωπο σὰν προσωπικὴ ὑπόστασι 
καὶ σὰν ἀνεπανάληπτη στὴν ἀτομικότητά της, ἅγια. ᾿Αγάπη 
στὸν ἑαυτό µας ποὺ κρύβει κάποια σπίθα θεϊκή. ᾽Αγάπη στὴ, 
γνήσια πρόοδο. ᾿Αγάπη στοὺς αἰώνιους ἔρωτες τοῦ ἀνθρώ-- 
που: τὴν ἐλευθερία, τὴν τιµή, τὴν ἀξιοπρέπεια. ᾿Ἀγάπη στὸ 

Θεό. Αὐτὲς οἱ ἀγάπες, ὅλες µαζί, συνθέτουν τὴν ἀντίστασι στὸ 
μῖσος ποὺ λέγεται κοµµουνισµός, δηλαδἡ συνθέτουν τὴν ἡρωϊκὴ 
στάσι ποὺ λέγεται ᾽Αντικομμουνισμός. 


Ὑπάρχει ἕνας ἀντικομμουνισμὸς ἔμφυτος ποὺ προέρχεται 
ἀπὸ τὴν ἴδια τὴν φύσι τοῦ ἀνθρώπου. Καὶ ὑπάρχει καὶ ἕνας 
ἀντικομμουνισμὸς ἐπίκτητος, προϊὸν ἐμπειρίας πικρῆς, ἴδεο- 
λογικῆς ἀναζητήσεως, ὠρίμου κρίσεως καὶ σωστῆς συγκρί- 
σεως. Ὁ πρῶτος εἶναι ἀντικομμουνισμὸς αὐτόματος, ἐνστι- 
Κτώδης. Ὁ δεύτερος εἶναι :κούσιος συνειδητό». Ὁ πρῶτος 
εἶναι Ψυχορµητικός. Ὁ δεύτερος ὑπεύθυνος. 


Ὁ ἔμφυτος ἀντικομμουνισμὸς μένει ὑγιὴς καὶ ἀποβαίνει 
ὠφέλιμος, µόνον ἄν μετουσιωθῆ σὲ φωτισμένον. Ἡ «φύσις», 
πρέπει νὰ καταστῆ «θέσις». ᾽Αλλοιῶς, ἐνεδρεύει ἡ ἀπειλὴ τοῦ 
ξεστρατίσµατος πρὸς ἄγονες περιοχές. 

Ὁ φωτισμένος ἀντικομμουνιστὴς δὲν γίνεται εὔκολα ἀνε- 
κτὸς στὶς καλοζωϊστικὲς ἀστικὲς κοινωνίες. Ὁ ἀστὸς θέλει τὴν 
ἡσυχία του. Τὶς «μπίζνε» στὴν καλή του χώνεψι, τὸ ποῦρο 
του. Ὁ ἀντικομμουνιστὴς ποὺ τοῦ λέει ὅτι κάθεται σ᾿ ἕνα 
ἡφαίστειο, τοῦ ἀναστατώνει τὴν πέψι. ᾿Επισημαίνωντας 
τὴν ἀπειλή, τὸν ἐνοχλε. Καὶ καλώντας σὲ ἀγῶνα, τὸν 
δυσαρεστεῖ. Οἱ μάντεις κακῶν δὲν ἀκούωνται ποτὲ εὐχάριστα 
Ὁ ἀστὸς προτιμᾶ ἐκείνους ποὺ τοῦ λένε ὅτι ἡ κομμουνιστικὴ 
ἀπειλὴ εἶναι «ἐφεύρεσις τῆς δεξιᾶς». Ὅτι ὁ κομμουνισμὸς «ξε- 
περάστηκε καὶ ἄρα δὲν ἀποτελεῖ πιὰ κίνδυνο. Ὅτι οἱ ἀντι- 
κομμουνισταὶ εἴτε εἶναι «ἐπιχειρηματίαι», εἴτε πάσχουν ἀπὸ 
«ὑστερία». Ὅτι «δὲν ὑπάρχει ἐχθρὸς ἀπὸ τὰ ἀριστερώ. Ὅτι 
τέλος πάντων ὅλα πᾶνε καλὰ καὶ ζοῦμε στὸν ἀσφαλέστερο 
ἀπὸ ὅλους τοὺς δυνατοὺς ἀσφαλεῖς κόσμους. 

Ὅμως ὁ ἀντικομμουνιστὴς δὲν θέλει νὰ εἶναι εὐχά- 
ριστος. ᾿Αληθινὸς θέλει νὰ εἶναι. Δὲν εἶναι διακοσμητὴς τῆς 
ζωῆς. Εἶναι στρατιώτης της. Καὶ οἱ στρατιῶτες δὲν διέπονται 
παρὰ ἀπὸ ἕνα µόνον αἴσθημα Τὸ αἴσθημα τοῦ καθήκοντος. 
Γι) αὐτὸ καὶ Νικοῦν. 

Ο ΑΝΤΙΚΟΜΜΟΥΝΙΣΜΟΣ ΣΤΗΝ ΕΛΛΑΔΑ 


Ὅπως τόσες ἄλλες ἀξίες, ἔτσι καὶ ὁ ἀντικομμουνισμὸς εἶχε 
μοῖρα σκληρὴ στὴν Ἑλλάδα. Ποιὸς νὰ κατανοήση ἐδῶ προεπα- 
ναστατικὰ τὴν ἀνάγκη γιὰ ἕνα φωτισμένο ἀντικομμουνισμό ; 
Ποιὸς νὰ «συλλάβη» τὴν προοδευτικἡ οὐσία ἑνὸς τέτοιου 
ἀντικομμουνισμοῦ--ἀντικομφορμιστικοῦ, συγχρονισµένου, συ- 
νειδητοῦ ; Ποιὸς νὰ βοηθήσηῃ τὴν ἀνάπτυξι ἑνὸς άντικομμου- 
νισμοῦ, ποὺ θὰ ἦταν προϊὸν ὄχι ἀγνοίας, ἀλλὰ γνώσεως, ὄχι 
ἀντιδράσεως ἀλλὰ ἀληθινῆς προοδευτικότητος; Ποιὸς στὴν 
προεπαναστατικἡ Ἑλλάδα ν᾿ ἀνεχθῆ ἀντικομμουνισμὸ ποὺ δὲ 
θὰ ἔμενε προκομμουνισμὸς ἀλλὰ θὰ ἦταν µετακομμου- 
νισµός; 

Τὸ προεπαναστατικὸ Ἑλληνικὸ Κράτος, δὲν μπόρεσε νὰ 
κατανοήσῃ σωστὰ τὸ φαινόμενο τοῦ κομμουνισμοῦ καὶ νὰ τὸ 
ἀντιμετωπίσῃ σὰν σύνθετο κοινωνικοοιονομικὸ ἰδεολογικὸ--πο- 
λιτικὸ ψυχολογικὸ καὶ δυναμικὀ ποὺ εἶναι. Εἶδε µόνο, κοντόφ- 
θαλμα, τὴν τελευταία μορφὴ καὶ ἐκδήλωσί του τὴν δυναµικἡ-- 
ἀνατρεπτικὴ -συνωμοτική. Καὶ νόμισε πὼς «ἐξάντλησε» τὸ µέγα 
θέµα μὲ µέτρα διοικητικά | 

Ἔτσι ξεκίνησε ἀπὸ τὸν Ἐλευθέριο Βενιζέλο μὲ τὸν «περὶ 
ἰδιωνύμου» νόµο του. ᾽Αντίληψις τοῦ φαινομένου ἐντελῶς «ἐξω- 
τερικὴ» ὑπαγόρευσε αὐτὸν τὸν νόµον. Ὄχι σύλληψις τῶν ριζι- 
κὤν αἰτίων ποὺ τὸ παρῆγαν. Ἔτσι διόλου δὲν πρόλαβε ὁ 
«νόμος» καὶ ἡ ἐπιβολή του τὸ φούντωµα τοῦ κομμουνισμοῦ 
ἀπὸ τὸ 1932 οὔτε βέβαια ἀπέκλεισε τὸ πύργωμα «λαϊκοῦ µε- 
τώπου» τὸ 1936. 

᾽Απὸ τὸ 1942 ἕως τὸ 1949 ἡ χώρα γνώρισε τὸν κομμουνισμό, 
σὰν εὑρείας ἐκτάσεως καὶ ὀργανώσεως ἔνοπλη βία. Φυσικὸ ἦταν 
νὰ τὸν πολεµήσῃ μὲ ἀνάλογα µέσα- στρατιωτικά, ἀστυνομικά, 
δυναμικά. Αὐτά, κατ᾽ ἀνάγκη, δὲν ἀντίκρυζαν τὶς «πηγὲς παρα- 
γωγῆς τοῦ κομμουνισμοῦ παρὰ µόνον τὶς ἐξαπατημένες ἔνο- 
πλες µάζες του. Τὰ δυναμικὰ µέσα εἶναι πάντα κατασταλτικὰ 
τῶν ἐκδηλώσεων, ὄχι θεραπευτικὰ τῆς αἰτίας. 

Οἱ τρεῖς ἔνοπλες ἐξεγέρσεις τοῦ κομμουνισμοῦ, µέσα στὴ 
δεκαετία 1940-1950 «ἐνίσχυσαν ὅπως ἦταν ἑπόμενο καὶ καθιέ- 

ῥρώσαν τὴν «ἀστυνομικὴ ἀντίληψι» ποὺ εἶχε-γιατὶ µόνον αὖ- 
τὴν μποροῦσε νἄᾶχη- ἀνέκαθεν, ὁ ὑπανάπτυκτος πολιτικός µας 
κόσμος καὶ ἡ γενικωτέρα καθυστερημένη κοινωνία µας γιὰ τὸν 
κομμουνισμό. 'Ἡ «ἰθύνουσα τάξιςο ἀνίκανη γιὰ ὁποιαδήποτε 
σοβαρὴ προσπάθεια ποὺ θ᾽ ἄγγιζε τὶς ρίζες ὁποιουδήποτε 
προβλήματος τῆς κοινωνίας µας, «ἐξεχώρησε» ὁριστικὰ τὸ 
θέµα «κομμουνισµός» στὸν Στρατὸ καὶ στὰ Σώματα ᾿Ασφαλείας 
καὶ ... «ἡἠσύχασε»! Αὐτοὶ ἦσαν κατὰ τὴν γνώμη της οἱ ἀπο- 
κλειστικοὶ «ἁρμόδιοι». 


᾿Απὸ τὸ 1950 ὅμως μετὰ τὴν στρατιωτικὴ ἧττα του ὁ 
κομμουνισμὸς μεταβάλλει ριζικὰ τακτική. Συνεχίζει τὸν πόλεμο 
του ἀλλ᾽ ἀπὸ στρατιωτικὸ τὸ μετατρέπει ἀνοίγοντας µέτωπο 
στὴν «ἰδεολογία» στὸν συνδικαλισμὸ στὸ οἰκονομικὸ  κοινωνικὸ 
πεδίο, στὴν πνευματικὴ καλλιτεχνικὴ ζωὴ στὴν νεολαία, στὴν 
παιδεία παντοῦ. Μέσα τοῦ νέου πολέμου εἶναι ὄχι πιὰ οἱ σφαῖ- 
ρες καὶ οἱ ὀβίδες ἀλλὰ οἱ ἴδέες καὶ τὰ συναισθήµατα. Στρατηγοὶ 
του ὄχι πιὰ οἱ στρατιωτικοί, ἀλλὰ οἱ προπαγανδισταί, οἱ 
«θεωρητικοί», οἱ «πολιτικοί». Μορφές του, ὄχι πιὰ οἱ ἔνοπλες 
ἐπιθέσεις, ἀλλὰ ἡ κατάκτησις τοῦ μυαλοῦ καὶ τῆς καρδιᾶς τῶν 
ἀνθρώπων-στόχων. Ἡ µάχη δὲν δίνεται γιὰ ἔδαφος, ἀλλά 
γιὰ τὴν ψυχἠ τοῦ ἀνθρώπου, τοῦ πολίτη, τοῦ νέου. Ὁ πόλε- 
µος μὲ τὸν κομμουνισμὸ εἶχε ἀλλάξει µορφή. Ἴθελε ἄλλη στρα- 
τηγική, ἄλλη τακτική, ἄλλα µέσα, ἄλλους ἀνθρώπους. Κι’ ὅ- 
µως μὲ τοὺς νόµους τῆς ἀδρανείας καὶ τῆς «κεκτηµένης» ποὺ διεῖ- 
παν τὰ πάντα τῆς προεπαναστατικῆς ἑλληνικῆς ζωῆς, ἡ 
ἀντιμετώπισις τοῦ κομμουνισμοῦ παρέμεινε καὶ στὴν δεκαετία 
1950-1960 ἔργο ἀποκλειστικὸ τοῦ Στρατοῦ καὶ τῆς ᾿Ασφαλείας. 


Οἱ κομμουνισταὶ ἵδρυσαν τὸν μεγαλύτερο ἐκδοτικὸ µη- 
χανισμὸ τῆς νεοελληνικῆς ἱστορίας. Πραγματοποιοῦσαν τὴν 
ἐπανάστασι τοῦ φθηνοῦ καὶ ἐμφανίσιμου βιβλίου. Δημιούργη- 
σαν ἕνα τεράστιο δίκτυο διαδόσεως μὲ τὸ ὁποῖο τὸ βιβλίο 
του ἐρχόταν καὶ σ᾿ ἔβρισκε, ἀντὶ νὰ σὲ περιµένῃ. Ἔφτιαχναν ὁρ- 
γανώσεις, «λέσχες», βιβλιοπωλεῖα, θιάσους, ἐπιχειρήσεις, κι- 
νηματογραφικὲς ἑταιρίας. Ἔβγαζαν περιοδικὰ ἐφημερίδες, λευ- 
Κώματα, ἄνοιγαν ἐκθέσεις. ᾿Ανέβαζαν θεατρικὰ ἔργα. Κατα- 


33. 


κτοῦσαν ἀκόμη καὶ τὸ «λαϊκὸ τραγούδι» Ἔκαναν τὴ δουλειά 
τους ἀκόμη καὶ ἀπὸ τὸ Ε.Ι.Ρ., τὰ «φεστιβάλ» ἢ τὸ Ὑπουργεῖο 
Παιδείας. Ἔμπαιναν, τέλος στὰ πανεπιστήμια, στοὺς συλλό- 
γους, στὴ νεολαία. 

Πῶς ἀπάντησε τὸ ἑλληνικὸ Κράτος σ᾿ αὐτὸν τὸν καινούργιο 
πόλεμο ; Ὁ ἀντικομμουνισμός του ἔμεινε στατικὸς καὶ ἀσυγχρό- 
νιστος. "Ηταν φυσικό, ἀφοῦ παρέμεινε αἰχμάλωτο τῆς μιᾶς 
µόνο πλευρᾶς τοῦ κομμουνισμοῦ, τὸν ὁποῖον ἐξακολουθοῦσε 
νὰ βλέπτι ἀποκλειστικὰ σὰν συνωµοσία- στάσι-ἐξέγερσι, γιατὶ 
δὲν ἐπεδίωξε ποτέ του νὰ στηριχθῆ σὲ µία κατὰ βάθος µελέτη 
τοῦ κομμουνισμοῦ. Ὁ ἑλληνικὸς ἀντικομμουνισμὸς ἔμεινε στὰ 
ἀπαγορευτικά µέτρα, στὴν συνεχῆ ὑπόμνησι τῶν Δεκεμβρια- 
νῶν καὶ στὰ παλαιὰ κλασικὰ συναισθήµατα ἐναντίον του. 
Ὅλα αὐτὰ χρειάζονται ἀλλὰ δὲν ἀρκοῦν. Ἡ ἀποκλειστικὴ 
ἐπικράτησις αὐτῆς τῆς ἀντιλήψεως διὰ τὸν κομμουνισμὸ καὶ 
γιὰ τὸν τρόπο τῆς ἀντιμετωπίσεώς του, δὲν εἶναι ἀσφαλῶς ἡ 
µοναδικἡ αἰτία τῶν μεγάλων ἀδυναμιῶν τοῦ ἑλληνικοῦ ἀντι- 
κομμουνισμοῦ. Ὑπῆρχαν καὶ πολλὲς ἄλλες προεπαναστατικά : 

Ἡ ἄγνοια καὶ ἁδιαφορία τῶν ἰθυνόντων. Ἡ στενοκεφαλιά, 
ὁ καιροσκοπισµός, ἡ συνδιαλλαγἡ καὶ ἡ ρουσφετολογία ἆρκε- 
τῶν πολιτικῶν. Ἡ πολιτικὴ ἀνωριμότης τῆς πλειοψηφίας τῶν 
διανοουμένων µας. Ἡ ἰδιοτέλεια καὶ ἡ ᾿διαφθορὰ τοῦ τύπου. Ἡ 
διείσδυσις φιλοκομμουνιστικῶν στοιχείων στὸν κρατικὸὀ µη- 
χανισμὸ καὶ στὴν παιδεία. Ὁ ἀνταγωνισμὸς μεταξὺ κρατικῶν 
Ὑπηρεσιῶν. Ἡ ἀνεπάρκεια τῶν διατεθέντων µέσων. Ἡ ἕλ- 
λειψις συνονισμοῦ καὶ ἐξουσίας τῶν διαφόρων Ὑπηρεσιῶν. Ἡ 
παραγνώρισις τῆς ἰδιωτικῆς πρωτοβουλίας στὸν ἀντικομμου- 
νιστικὸ ἀγῶνα. «Ὅλοι αὐτοὶ οἱ παράγοντες ἐπέδρασαν δυσµε- 
νῶς καὶ δὲν ἐπέτρεψαν τὴν ἀνάπτυξιν ἑνὸς συγχρονισµένου 
ἀντικομμουνισμοῦ τῆς μορφῆς τοῦ περιεχοµένου καὶ τῆς ἐκτά- 
σεως ποὺ ἐπέβαλαν οἱ περιστάσεις ποὺ ἐπεκράτησαν στὴ χώ- 
ρα µας ἀπὸ τὸ Βίτσι ὡς τὴν 2]ην ᾿Απριλίου 1967. 


᾿Ἐπὶ τῶν τύπων τῶν ὕλων. 
᾿Απόξδειξις γιὰ τὸ ὅτι ὁ προεπαναὀτατικὸς ἑλληνικὸς ἀντι- 

κομμουνισμὸς δὲν ὑπῆρξε οὔτε ἐπαρκῶς φωτισμένος οὔτε σω- 
στὰ ὠργανωμένος, ὑπάρχουν πολλές. Ιδού µερικές, 

Ἡ Ἑλλάς, εἶναι ἡ µόνη χώρα τοῦ Δυτικοῦ Κόσμου ἡ ὁποία : 

-"Ἐγνώρισε τρεῖς ἔνοπλες κομμουνιστικὲς ἐξεγέρσεις. 

-"Ἔζησε (σὲ εὐρεῖες περιοχές της) γιὰ ἀξιόλογο χρονικὸ 
διάστηµα, τὴν κομμουνιστικὴ ἐξουσία. 

-"Δέχεται ἕνα συνεχὲς κύμα ἐπαναπατριζομένων ἀπὸ ὁλό- 
κληρο σχεδὸν τὸν κομμουνιστικὸ κόσµο. 

--Διαθέτει ἕνα πλῆθος πρώην κομμουνιστῶν. 

-Ἔχει μειονότητες ἢ ὑπολείμματα παροικιῶν µέσα στὸν 
κομμουνιστικὸ κόσµο. 

--᾽Αντιμετώπισε σοβαρὸ κομμουνιστικὸ κίνηµα. 

--Συνορεύει μὲ τρία κομμουνιστικὰ κράτη ἀπὸ τὰ ὁποῖα 
κάθε ἕνα ἀντιπροσωπεύει καὶ ἕνα τύπο κομμουνισμοῦ (ΑΛ- 
ΒΑΝΙΑ-κινεζικός, ΓΙΟΥΓΚΟΣΛΑΒΙΑ)-Τιτοϊκὸς ΒΟΥΛΓΑΡΙΑ-- 
Σοβιετικὸς τύπος). 

Ἡ χώρα µας θὰ ἔπρεπε λοιπὸν νὰ εἶναι ἕνα διεθνὲς κέντρο. 
γιὰ τὴν σπουδἡ τοῦ κομμουνισμοῦ μὲ διάφορα ἱδρύματα. Σχο- 
λές, Πανεπιστήμια, ἕδρες, βιβλιοθῆκε,, ὀργανισμοὺς καὶ μὲ 
πλῆθος εἰδικῶν «σοβιετολόγων». Καὶ ὅμως, ἀπὸ ὅλα αὐτὰ δὲν 
ὑπῆρχε ἀπολύτως τίποτε. Οὔτε ἕνα δηµόσιο ἰδιωτικὸ ἢ μικτὸ 
Ίδρυμα γιὰ τὴν µελέτη τοῦ κομμουνισμοῦ, ἐνῶ ὅλες χωρὶς ἐξαί- 
Ρεσι, οἱ χῶρες τοῦ ΝΑΤΟ διαθέτουν περισσότερα ἀπὸ ἕνα. Οἱ 
σοβιετολογικὲς ἔρευνες, μελέτες ἐκδόσεις, ἦσαν σχεδὸν ἄγνωστες 
στὴ χώρα µας. 

Στὴν Γερμανία, Αγγλία, ΗΠΑ, Γαλλία ὑπάρχουν πανεπι-- 
στημιακὲς ἕδρες καὶ ὁλόκληρες Σχολὲς γιὰ τὰ σοβιετικἁ ζη- 
τήµατα. ᾿Εδῶ τίποτα. 

Ἑταιρίες πολιτικῶν μελετῶν, δημοσιογραφικἀἁ πρακτο- 
ρεῖα εἰδικευμένα στὰ κομμουνιστικἁ ζητήματα, ὀργανισμοὶ 
ἐρευνῶν ἐπὶ τοῦ κομμουνισμοῦ ὑφίστανται σχεδὸν παντοῦ ᾱ- 
κόμη καὶ στὴν Ἰνδία καὶ τὴν Ιαπωνία. Εδῶ τίποτα. 

Ἡ Ἑλλὰς εἶναι ἡ µόνη--Δυτικὴ χώρα ὅπου δὲν εἶχε ἐκδοθῆ 
µέχρι τὸ 1967 (οὔτε πρωτότυπο, οὔτε κἄν καὶ μεταφρασμένο) 
ἔστω καὶ ἕνα (1) πλῆρες σύγγραμμα περὶ κομμουνισμοῦ, ὅπου 

αὐτὸς νὰ ἐξετάζεται σὰν κοσμοθεωρία καὶ βιοθεωρία σὰν ἵστο- 
ρία, σύστηµα, καθεστὼς καὶ δρᾶσις. 

Δὲν ἔχει ἐπίσης ἐκδοθῃ ἀκόμη οὔτε µία ἱστορία τοῦ ἔσωτε- 
ρικοῦ κομμουνισμοῦ, ἐνῶ αὐτὴ προσφέρει καὶ διεθνῶς πολλὰ 
καὶ ἐξαιρετικὰ χρήσιμα διδάγµατα. (Μερικὰἁ σχετικἀ ἔργα 
γιὰ τὴν ἱστορία τοῦ ἑλλαδικοῦ κομμουνισμοῦ ἀπὸ Ἕλληνες ἢ 
ξένους συγγραφεῖς ἐξεδόθησαν στὰ ἀγγλικά). 

Στὴ χώρα µας ὑπάρχει ἄγνοια τῆς τεραστίας σὲ ποσότητα 
καὶ ἀρίστης σὲ ποιότητα διεθνοῦς ἀντικομμουνιστικῆς φίλολο- 
γίας κάθε μορφῆς: πολιτικῆς, λογοτεχνικῆς, φιλοσοφικῆς, βιο- 
γραφικῆς κλπ. Οἱ περισσότεροι ἀπὸ τοὺς ἀντικομμουνιστὰς 
συγγραφεῖς δυτικῆς καὶ ἀνατολικῆς προελεύσεως (οἱ δεύτεροι 
κάπως λιγώτερο) ἀγνοοῦνται στὴ χώρα µας. ᾿Αριστουργή- 
µατα τῆς διεθνοῦς ἀντικομμουνιστικῆς λογοτεχνίας παραμένουν 
ἀμετάφραστα στὴν Ἑλληνική. 

Στὴν χώρα µας ὑπῆρχεν ἐπίσης ἄγνοια τῆς τεχνικῆς τοῦ 
«πολιτικοῦ πολέμου» καὶ τοῦ κυριωτέρου ὅπλου του, τῆς προ- 
παγάνδας. Γιὰ τὸν «πολιτικὸ πόλεμο», τὶς µορφές, τὴν τεχνικὴ 
καὶ τὰ µέσα του, δὲν ὑπῆρχαν στὴν προεπαναστατικὴ Ἑλ- 
λάδα οὔτε συγγράµµατα, οὔτε περιοδικά, οὔτε σχολὲς οὔτε 
στελέχη. Καὶ ὅμως. Ὁ πόλεμος αὐτὸς εἶναι ὁ πόλεμος τῆς ἔπο- 
χῆς µας. Εἶναι συνδυασμὸς κοινωνικῶν, οἰκονομικῶν, συνωµοτι- 
κὤν, ἀνατρεπτικῶν καὶ ἰδεολογικῶν ἐπιχειρήσεων καὶ διεξά- 
γεται πίσω ἀπὸ τὴν προσθήκη τῆς «συνυπάρξεως». Αὐτὸς ὁ 
πόλεμος διεξάγεται κυρίως στὰ μετόπισθεν, στὸ ἐσωτερικὸ τῆς 
χώρας. Ὁ ἐχθρὸς δὲν ἔρχεται ἀπὸ τὰ σύνορα, δὲν φορᾶ στολὴ 
δὲν κρατᾶ σημαῖες, δὲν ὁμιλεῖ μὲ ξένη γλῶσσα. Εἶναι µέσα στὴ 
χώρα ὁμιλεῖ τὴν ἴδια γλῶσσα, εἶναι γείτονας, εἶναι συνάδελφος 
ἢ καὶ συγγενής- ἀλλὰ εἶναι ὁ ἐχθρός, Τὰ µέτωπα αὐτὰ τοῦ νέου 
πολέμου εἶναι παντοῦ καὶ πουθενά. Πεδία µάχης τὰ σχολεῖα, τὰ 
ἐργοστάσια, τὰ πανεπιστήμια καὶ τὰ καφενεῖα, τὰ πεζοδρό- 
µια καὶ τὰ σπίτια µας. 

Σ᾽ αὐτὸν τὸν πόλεμο δὲν ὠφελεῖ πιὰ νὰ φρουρῆς τὰ σύνορα 
ἂν ἀφήνης ἀκάλυπτο τὸ ἐσωτερικό-σου µέτωπο. ᾿Εκεῖ πρωτί- 
στως κρίνεται ἡ τύχη µας. Καὶ ὅμως ἀγνοούσαμε ὄχι κἂν τὴν 

τεχνικὴ αὐτοῦ τοῦ πολέμου, ἀλλὰ καὶ αὐτὴν ἀκόμη τὴν ὕπαρ- 
ξί του. Ἔτσι ὁ κομμουνισμὸς ἐνῶ νικήθηκε στρατιωτικἁ στὸ 
Βίτσι, ἔπαιρνε τὴν «ρεβάνς» του μὲ πολιτικὰ µέσα. Καὶ λίγο 
ἔλειψε νὰ ἀνατρέψῃ πλήρως τὴν κατάστασι καὶ νὰ µεταβάλῃ 
τὴν στρατιωτικὴ ἧττα του σὲ πολιτικὴ νίκη. Θὰ τὸ ἔκανε ἂν 
δὲν τὸν σταματοῦσε ἡ ᾿Ἐπανάστασις. 

Ὅπως εἶναι ἑπόμενο, μετὰ ἀπὸ ὅσα ἀναφέραμε ἀπὸ τὴν 
χώρα µας λείπουν σχεδὸν ἐντελῶς οἱ εἰδικοὶ στὰ θέµατα τοῦ 
κομμουνισμοῦ. Καὶ ὅμως χωρὶς μ᾿ αὐτοὺς εἶναι ἀδύνατον σή- 
μερα ἕνα Κράτος νὰ χαράξῃ ὀρθὴ πολιτική, ἔναντι τόσον τοῦ 
ἐξωτερικοῦ ὅσον καὶ τοῦ ἐσωτερικοῦ κομμουνισμοῦ. 


ΕΣΦΑΛΜΕΝΕΣ ΑΝΤΙΛΗΨΕΙΣ 


᾿Απὸ τὴν κατάστασι ποὺ περιγράψαµε ἐξεπήγασαν πολ- 
λὲς ἐσφαλμένες ἀντιλήψεις τοῦ ἑλληνικοῦ ἀντικομμουνισμοῦ. 
᾿Αναφέραμε μερικές: Ἡ ἀντίληψις ὅτι κάθε ὄρος, σύνθημα, ἰδέα 
ποὺ χρησιμοποιεῖ ὁ κομμουνισμὸς «μολύνεταυ καὶ ἄρα πρέπει 
νὰ ἀποφεύγεται ἀπὸ μᾶς. Ἡ κομμουνιστικὴ προπαγάνδα ὅμως 
χρησιμοποιεῖ ὅλα τὰ συνθήµατα, καπηλατεύεται ὅλες τὶς 
ἰδέες καὶ ὑψώνει ὅλα τὰ λάβαρα. Λοιπὸν θὰ τῆς τὰ παραχωρί- 
σουµε ὅλα; Οἱ κομμουνισταὶ μιλοῦν λ.χ. περὶ εἰρήνης. ᾿Εμεῖς 
θὰ ζητοκραυγάσουμε ὑπὲρ τοῦ πολέμου ; Οἱ κομμουνισταὶ µι- 
λοῦν περὶ προόδου. ᾿Εμεῖς θὰ ταχθοῦμε ἐναντίον της; Οἱ κοµ- 
μουνισταὶ προσποιοῦνται ὅτι καταδικάζουν τὴν ἐκμετάλ- 
λευσι. ᾿Ἐμεῖς θὰ τὴν ἐξυμνήσουμε; Μὲ µία τέτοια νοοτροπία 
θὰ ἐφθάναμε στὸν πλήρη ἰδεολογικὸ ἀφοπλισμό µας καὶ στὴν 
ἐγκατάλειψι ὅλων τῶν ἰδεωδῶν καὶ τῶν ἀξιῶν µας στὴν κοµµου- 
νιστικὴ προπαγάνδα. 

Τὸ θέμα λοιπὸν δὲν εἶναι ἐὰν οἱ κομμουνισταὶ χρησιμοποιοῦν 
τὸ ἀεροπλάνο, ἐμεῖς νὰ τὸ ἀπαφεύγωμεν, ἢ νὰ μὴ τρῶμε χα- 
βιάρι, ἂν αὐτὸ ἀρέση σ’᾿ ἐκείνους, ἀλλὰ ἀνηπερέαστοι ἀπὸ τὴν 

δική τους στάσι, νὰ καθορίζουµε ἐμεῖς θετικῶς τὴν δική µας. 
Δὲν λέω βέβαια νὰ υἱοθετοῦμε τὰ κομμουνιστικὰ συνθήµατα, 
λέγω ὅμως ὅτι εἶναι σφᾶλμα νὰ ἐγκαταλείπουμε ἕνα δικὀ µας 
σύνθηµα ἁπλῶς καὶ µόνον ἐπειδὴ ἐπιχειρεῖ νὰ τὸ καπηλευθῆ 
ὁ κομμουνισµός. Πρέπει νὰ εἴμεθα εὐθύπαρκτοι ἰδεολογικῶς καὶ 
ἡ δρᾶσις µας νὰ ἀποτελῆ κατὰ κανόνα αὐτενέργειαν, ὄχι ἀντε- 
νέργειαν. 

Τὸ ἴδιο σοβαρὸ σφᾶλμα ὅμως εἶναι καὶ ἡ ἄμεση ἀνεξέ- 
λεγκτη υἱοθέτησις οἰουδήποτε συνθήµατος ποὺ ρίχνει ὁ κοµ-- 
μουνισμὸς μὲ τὴν ἀφελῆ ἰδέα ὅτι ἔτσι τὸν «ἀφοπλίζουμε». Νὰ μὴ 
ἐκχωροῦμε τὶς ὑψηλὲς ἰδέες, τὶς «μαγικὲς λέξεις τὰ ὡραῖα ἰδανικὰ 
τὰ κινητοποιητικἁ συνθήµατα στὸν κομμουνισμό, εἶναι ὀρθό. 
᾽Αλλὰ τοῦτο δὲν σηµαίνει νὰ προχωροῦμε ἔστω καὶ ἀκουσίως 
σ᾿ αὐτὸν ἐπαναλαμβάνοντας μηχανικὰἁ τὰ συνθήµατά του. 
Γιατὶ τότε τοῦ ἐπιτρέπουμε νὰ καθορίζῃ αὐτὸς τὴν ἰδεολογική 
µας φυσιογνωμία. 

Πρέπει σ᾿ ὅλα νὰ δίνουμε τὸ δικό µας περιεχόµενο, ὄχι τὸ- 
δικό του, καὶ ταυτόχρονα νὰ ἀνακαλύπτουμε καὶ νὰ στιγµα-- 
τίζουµε τὴν δική του ἀπάτη. 

Ἡ ἀντίληψις ὅτι κάθε αἴτημα, διεκδίκησις ἀγώνας, ἢ κρι-- 
τικὴ τῶν κακῶς κειμένων εἶναι ὁπωσδήποτε κομμουνιστικὸ ἔργο. 
Ἡ μόνιμη συστηματικὴ ἀπόδοσις κάθε παραπόνου κάθε ἀντι-- 
πολιτεύσεως, κάθε ἀγῶνος στὸ κομμουνισμὸ εἶναι προσφορὰ- 
ὑπηρεσίας πρὸς αὐτόν. Γιατὶ ἔτσι σ᾿ αὐτὸν θὰ παραδίδαµε τὴν” 
σηµαία κάθε αἰτήματος καὶ σ᾿ ἐμᾶς θὰ προσάπταµε μόνοι µας- 
τὸν χαρακτηρισμὸ τοῦ «ἀντιδραστικοῦ». Ἐκεῖ πλέον ὁ ἴσχυρι- 
σμὸς ὅτι παντοῦ διακρίνεται «ὁ δάκτυλος» τοῦ κομμουνισμοῦ δη-- 
μιουργεῖ τὴν ψεύτικη ἐντύπωσι ὅτι αὐτὸς εἶναι πανίσχυρος: 
πανταχοῦ παρὼν καὶ τὰ πάντα κινῶν. 

Ἔξ ἴσου σοβαρὸ σφάλµα ὅμως ἦταν καὶ ἡ ἀνεξέλεγκτη υἱο- - 
θέτησις οἰασδήποτε διεκδικήσεως οἰἱουδήποτε αἰτήματος κάθε: 
κριτικῆς ἐπαναστάσεως καὶ κάθε κοινωνικοῦ ἀγῶνος μὲ τὴν” 
ἀνόητη σκέψι ὅτι ἔτσι δὲν ἀφήναμε τᾶχα τὸν κομμουνισμὸ, 
νὰ τὰ ἐκμεταλλευθῆ. Καὶ ἐπίσης σφάλμα θανάσιµο, ἡ κακόπιστη 
στάσις ἐκείνων ποὺ σὲ κάθε ἐπισήμανσι «τῆς κομμουνιστικῆς: 

ἀπειλῆς ἔβλεπαν «παρακρατικὸὀ δάκτυλο» καὶ «ἀντιδραστικὴ 
συνωμοσία». 

Τὸ θέµα πρέπει νὰ ἀντιμετωπίζεται κατὰ τρόπο συγκεκρι- 
µένο, ἀνάλογα μὲ τὴν περίπτωσιν καὶ μὲ πλήρη γνῶσι τῶν 
στοιχείων τῆς ὑποθέσεως σὰν αὐτόνομη αὐτενέργεια ὄχι σὰν 
ἀντίδρασι καὶ ἀντενέργεια. 

Ἡ: διαρκὴς φοβία μήπως «θίξουµε ἢ προκαλέσουμµε» κοµ- 
μουνιστικὰ κράτη ἂν διαξαγάγουµε ἔντονη ἀντικομμουνιστικὴ 
διαφώτισι. Καὶ τοῦτο, ἐνῶ οἱ χῶρες αὐτὲς μὲ τοὺς ραδιοσταθ- 
μοὺς καὶ τὸν Τύπο τους ἀσχολοῦνται μόνιμα καὶ προκλητικά 
μὲ τὶς ἑλληνικὲς ὑποθέσεις συντηροῦν τὸ Κ.Κ.Ε., τὸν ραδιοσταθμὸ 
του, τὶς ἐκδόσεις του, τὶς σχολές του, ἐκδίδουν γραμματόσημα 
μὲ τὸν Γλέζο διαπραγματεύονται μὲ τὴν ἐκτὸς νόµου ἡγεσία τῶν 
κομμουνιστῶν κ.ο.κ. 

Ἡ τάσις ποὺ ὑπῆρχε νὰ .... στὴν πίεσι τοῦ 
ἐχθροῦ. Δηλαδὴ νὰ προσέχουμε πολὺ τὶς διαμαρτυρίες του, τὰ 
διαβήµατά του, καὶ γενικὰ τὶς ἐνέργειές του ποὺ ἀπέβλεπαν 
στὴν παράλυσι τῶν ἐνεργειῶν µας. Ἰδιαίτερα ὑποκύπταμε στὶς 
ἐπιθέσεις του ἐναντίον προσώπων. Συνήθως ἀρκοῦσε νὰ ἔπιτε- 
θοῦν οἱ κομμουνισταὶ ἢ οἱ συνοδοιπόροι των ἐναντίον ἑνὸς ἀντι- 
κομμουνιστοῦ γιὰ νὰ θεωρήσουμε αὐτόματα τὸ πρόσωπο αὐτὸ 
σὰν «ἐκτεθειμένο» «διαβεβλημένο» κλπ. καὶ νὰ τὸ θυσιάσουµε. 
᾽Αλλὰ μ᾿ αὐτὸν τὸν τρόπον, ἐπιτρέπουμε στὸν ἐχθρὸ νὰ κα- 
θορίζτ ἐκεῖνος τὴν σύνθεσι τοῦ στρατοπέδου µας καὶ νὰ ἔξου- 
δετερώνῃ τὰ καλύτερα στελέχη µας ἕως ἔτου ἔλθη καὶ ἡ ἰδική 
µας σειρὰ κατὰ τὴν γνωστὴ «μέθοδο τοῦ σαλαμιοῦ» ποὺ κό- 
βεται σιγὰ-σιγὰ φέτα-φέτα. ᾿Αντίθεταοί ἐπιθέσεις τοῦ ἐχθροῦ 
εἶναι ἡ καλύτερη ἔνδειξις ὅτι βαδίζουµε καλὰ ἐνῶ ἡ σιωπή του 
ἢ ἀκόμη χειρότερα οἱ ἔπαινοί του, ὅτι βαδίζουµε ἄσχημα. Κα- 
τηγορίες καὶ ὕβρεις προερχόμενες ἀπὸ κομμουνιστὰς ἢ φίλους 
των θὰ ἔπρεπε νὰ θεωροῦνται εὔσημα. ᾽Αλλὰ πολὺ συχνὰ συνε- 
βαινε τὸ ἀντίθετο. 

Ἡ µόνιµα ἀπαντητικὴ ἀπολογητικὴ στάσι, ἐπικρατοῦσε 
ἡ ἀντίληψις ὅτι ὀφείλουμε νὰ ἀπαντοῦμε διαρκῶς σὲ ὅλες τὶς 
κατηγορίες τοῦ ἐχθροῦ. Μ᾽ αὐτὸν τὸν τρόπο ὅμως : 

α) Μεταβαλλόμεθα σὲ φορεῖς τῆς προπαγάνδας του, 
ἀναμεταδίδοντες μὲ δικά µας µέσα τὶς πρὸς ἀπάντησιν κατηγο- 
ρίες του σὲ στρώματα τῆς κοινῆς γνώμης, τὰ ὁποῖα δὲν τὶς εἶχαν 
πληροφορηθῆ. 

β) Δίναμε τὴν ἐντύπωσι, ὅτι ἀπολογούμεθα καὶ ἄρα ὅτι 
εἴμεθα οἱ ἔνοχοι ἢ ἀνίσχυροι. 

Υ) Καταδικάζαµε τὸν ἑαυτόν µας σὲ μόνιμη ἄμυνα καὶ παρα- 
χωρούσαμε στὸν ἐχθρὸ τὴν πρωτοβουλία, γιατὶ ὡς ὅτου ἆπαν- 
τήσουµε, αὐτὸς ἐξετόξευε νέες ἐναντίον µας κατηγορίες, στὶς 
ὁποῖες καὶ πάλι ἀπαντούσαμε κ.ο.κ. 

Ἔτσι ἐπέλεγε ἐκεῖνος τὰ πρὸς συζήτησιν θέµατα καὶ 
κρατοῦσε τὴν προσοχἡ τῆς κοινῆς γνώμης πρὸς τὸ µέρος του. 

Ὑπάρχουν βέβαια περιπτώσεις, ὅπου ἡ ἀπάντησις εἶναν 
ἐπιβεβλημένη ὅπως ὅταν οἱ, κατηγορίες τοῦ ἐχθροῦ εἶναι ἐξαι- 
ρετικἀ βαρειὲς καὶ προκαλοῦν ἐντύπωσι ἢ ὅταν εἶναι τόσον Ψευ-- 
δεῖς ὥστε ἡ ἀπάντησις νὰ τὸν συντρίψη. ᾽Αλλὰ κατὰ κανόνας 
ἡ στατικἡ ἀμυντικὴ τακτικἡ δὲν εἶναι ἡ πιὸ ὀρθή. Καλύτερη εἷ-- 
ναι ἡ τακτικὴ τῆς αὐτενεργείας. ᾿Ασφαλῶς πρέπει νὰ παρα- 
κολουθῇ κανεὶς τὶ λέγει καὶ τὶ κάνει ὁ ἐχθρὸς καὶ νὰ συνάγη τὰ 
συμπεράσματά του; ὄχι ὅμως γιὰ νὰ τοῦ παρέχη τὴν δυνατό-- 
τητα νὰ ὁρίζῃ ἐκεῖνος τὰ πρὸς συζήτησιν θέµατα, τὴν τακτικὴ, 
καὶ τὶς ἐνέργειές µας καὶ νὰ μᾶς µετατρέπῃ ἔτσι σὲ «οὐρά» του. 


ΟΙ ΠΗΓΕΣ ΤΩΝ ΣΦΑΛΜΑΤΩΝ ΤΩΝ 


Οἱ συντηρητικοὶ ἀστοὶ ἀνέθεσαν τὸν ἀντικομμουνισμὸν’ 
ἀποκλειστικὰ στὸν Στρατὸ καὶ στὴν ᾽Αστυνομία. Πίστευαν πὼς. 
βασικὸς ἢ μοναδικὸς τρόπος, καταπολεμήσεώς του εἶναι ὁ» 
ἀστυνομικὸς κατασταλτικὸς δυναμικὸς δῆθεν. Οἱ προοδευτικοὶ 
ἀστοὶ ἀνέθεταν τὸν ἀντικομμουνισμὸ στοὺς «κοινωνιολόγους»- 
τους... Πίστευαν πὼς μοναδικὸς τρόπος καταπολεµήσεως τοῦ; 
κομμουνισμοῦ εἶναι: «νὰ δώσουμε στὸν κόσµο νὰ φάῃ», ὅτι 
ὅλο τὸ θέµα δὲν εἶναι παρὰ ἕνα «πρόβλημα στομάχου». 

Ἡ ἀλήθεια εἶναι ὅτι ὁ κομμουνισμὸς εἶναι φαινόμενο σύν- 
θετο. Ἔχει τὴν συνωμοτικὴ ἀνατρεπτικὴ--δυναµική του μορφὴ 
καὶ αὐτῆς ἡ ἀντιμετώπισις εἶναι ἔργο ἀστυνομικὸ- κατασταλ- 
τικό. 

Παράλληλα, ἔχει καὶ τὴν «κοινωνική» του µορφή, μὲ τὴν 
ἔννοια τῆς ἐκμεταλλεύσεως τῶν κοινωνικῶν προβλημάτων τῆς 
φτώχειας τῆς ἀνεργίας. Καὶ αὐτῆς ἡ ἀντιμετώπισις εἶναι ἔργο 
συστηματικῆς καὶ προγραμμµατισµένης οἰκονομικῆς ἀναπτύ- 
ξεως, συνδυασµένης μὲ τὴν ἐφαρμογὴ τῆς εὐρυτέρας δυνατῆς 
θετικῆς κοινωνικῆς πολιτικῆς. 

᾽Αλλὰ ὁ κομμουνισμὸς ἔχει καὶ ἄλλες µορφές: τὴν προπα- 
γανδιστικἡὴ τὴν «ψυχολογική» τὴν πολιτική, τὴν «ἰδεολογική» 
Ὁ πολιτικὸς κόσμος τῆς χώρας µας ἀδυνατοῦσε νὰ συλλάβρῃ 
σύνθετα προβλήµατα. Ἴθελε εὔκολες λύσεις: ἀστυνομικὲς ἆπα- 
Ὑορεύσεις ἢ μαθητικἁ συσσίτια μὲ μπληγούρι καὶ τὸ θέμα 
ἐθεωρεῖτο «λῆξαν». 

Ἡ µία μερίδα του ἐφήρμοζε ἕνα περιωρισμµένον ἀντικομ- 
μουνισμόὀ. Μεγάλη ζημιὰ ἔκαναν πραγματικὰ στὸν ἀντικομ- 
μουνισμὸ ἐκεῖνοι ποὺ τὸν εἶδαν σὰν µέσο καὶ ὄργανο γιὰ µερικώ- 
τερους σκοποὺς ὄχι σὰν µάχη, γιὰ τὴν διάσωσι τῶν θεμελιωδῶν 
Ιδανικῶν καὶ ἀξιῶν, τῆς ζωῆς καὶ τοῦ ἀνθρωπισμοῦ. 

Ἡ ἄλλη μερίδα πάλι τοῦ πολιτικοῦ κόσµου ἠρνεῖτο ὁλό- 
τελα κάθε εἶδος ἀντικομμουνισμοῦ καὶ γι’ αὐτὸ στὴν περίοδο 
64-65 φρόντισε νὰ ἀφοπλίσῃ ἐντελῶς τὸ Ἔθνος καὶ τὴν «δη- 
µοκρατία» ἀπέναντι στὸν προελαύνοντα κομμουνισμό, ἐξαπο- 
λύοντας καὶ «κυνήγι μαγισσῶν», ἐναντίον κάθε ἀντικομμουνι- 
στοῦ, ἐνῶ ταυτόχρονα παραχωροῦσε ἀσυδοσία στὸν ὁμαλο- 
δηµοκρατικὀ) μηχανισμὸ ἀνατροπῆς τῆς «δημοκρατίας». 

Στὴν περίοδο ἐκείνη ἡ παραχώρησις ἀσυδοσίας στὸν κοµ- 
μουνισμὸ συνδυάσθηκε μὲ τὸν ἀμείλικτο διωγμὸ τοῦ ἀντικομ- 
μουνισμοῦ καὶ τὴν κατεδάφισι τοῦ ὑποτυπώδους συστήµατος 
ἁμύνης ποὺ εἶχε ψευτοσυστηθῆ ἐναντίον του. 

Ἡ ἐπιβίωσις μιᾶς ξεπερασµένης καθαρὰ «ἐμπειρικῆς» ἀντι- 
λήψεως γιὰ τὸν κομμουνισμὸ καὶ ἡ ἀντιμετώπισις τοῦ πολυ- 
µόρφου «πολιτικοῦ πολέμου» του μὲ τὰ ἴδια βασικὰ µέσα καὶ 

τοὺς ἴδιους φορεῖς ποὺ χρησίµευσα γιὰ τὴν ἀντιμετώπισιν τῶν 
ἐνόπλων ἐπιθέσεών του τῆς πρώτης μεταπολεμικῆς δεκαετίας-- 
σὲ συνάρτησι βέβαια καὶ μὲ τὴν ὅλη κοντόφθαλμο µικροπο- 
λιτική τοῦ πολιτικοῦ κόσµου-ἔκαναν τὴν δεκαετίαν 50-60 
ἀνασυντάξεως, ἀνασυσπειρώσεως καὶ τελικἁ ἰσχυρῆς ἀντεπιθέ- 
σεως τοῦ κομμουνιστικοῦ κινήματος. 

᾽Αποκορύφωμα τῆς ἀντεπιθέσεως: ἡ ἐκλογικὴ νίκη τῆς 
ΕΔΑ, τὸ 58. Τότε µόνον ἀνησύχησαν κάπως, οἱ «θύνοντες». 
Τότε µόνον ἀντελήφθησαν ὅτι... «Κάτι δὲν πάει καλά». Καὶ 
τότε ἡ ὑπόθεσις «κομμουνισµός» διόλου δὲν ἔχει κλείσει μὲ τὴν 
στρατιωτικὴ νίκη τοῦ 49, ποὺ οἱ ἰθύνουσες τάξεις στάθηκαν 
ἀνίκανες νὰ ὁλοκληρώσουν καὶ νὰ ἀξιοποιήσουν Ιδεολογικὰ 
πολιτικά, κοινωνικά, ὅπως ἀνήμπορη στάθηκε καὶ ἡ τραγικὴ 
γενεὰ τοῦ µεταπολέμου νὰ µετασχηµατίσῃ προοδευτικἁ τὴν 
νεολληνικἡ κοινωνία. 

Τότε ἀπεφάσισαν νὰ «ἀναδιοργανώσουν» τὸν ἑλληνικὸ 
ἀντικομμουνισμό. ᾽Απὸ τὸ 1958 καὶ μετὰ κάτι πῆγαν νὰ κά- 
µουν: Τότε χρησιμοποίησαν κάπως καὶ μερικοὺς ἀνθρώπους 
ἐξειδικευμένους-ἐλαχίστους δυστυχῶς, Τότε βγῆκε καὶ ἡ «2ο- 
βιετολογία»- πρώτη φορὰ περιοδικὸ στὸν τόπο µας μὲ σο- 
βαρὲς μελέτες γιὰ τὸν κομμουνισμό, μὲ στοιχεῖα, ἀριθμούς, 
εἰδήσεις ἠλεγμένες. Τότε στήθηκε καὶ µία Ὑπηρεσία Διαφω- 
τίσεως, τότε κάπως ὀργανώθηκε τὸ ἁρμόδιο γραφεῖο τοῦ 
Στρατοῦ καὶ γενικά, κάτι ἄρχισε νὰ γίνεται. ᾽Αλλά: 

1. Βασικὰ δὲν ἔσπασε ἡ στενἠ ἀντίληψις γιὰ τὸ πολυσύν- 
θετο Κομμουνιστικὸ φαινόμενο καὶ τὴν μέθοδο τῆς ἀντιμετω- 
πίσεώς του. 

2. ᾿Απὸ τὴν ἄλλη µεριά, ὁ κομµατισµός, ἡ φαυλοκρατία, 
τὸ ρουσφέτι κλπ. ποὺ διεῖταν τὸν πολιτικό µας βίο, µόλυναν 
καὶ αὐτὴ τὴν νηπιακἡ ἀντικομμουνιστικὴ προσπάθεια μὲ στρα- 
τιὲς ἀργομίσθων ψηφοφόρων κ.ο.κ. 

3. ᾽Αλλὰ µήπως ἀξιοποιήθηκαν οἱ δυνατότητες τῆς «ἰδιω- 
τικῆς πρωτοβουλίας; Μήπως αὐτὲς ἢ ἐκεῖνες οἱ προσωπικὲς 
ἀντικομμουνιστικὲς ποιότητες ; ὍὉ ἀντικομμουνισμὸς «μονο- 
πωλήθηκε» ἀπὸ τὸν κρατικὸ μηχανισμό. 

Ἔτσι, μετὰ τὸ 1958-59 ὣς τὸ 63, ὁ παλαιολιθικὸς ἀντι- 
Κομμουνισμός µας, παρὰ τὰ κάποια βήματά του, ἔμεινε βασικὰ 
ἀσυγχρόνιστος, στενοκέφαλος περιωρισμµένος. Κάθε προσπά- 
θεια γιὰ ξάνοιγµα, γιὰ νὰ γίνῃ μιὰ γνῶσι σύγχρονος, μιὰ 
σπουδἡ μµεθοδικἠ ἐπισταμένη καὶ μιὰ δρᾶσι θετική, συστηµα- 
τική, µελετημένη κι᾿ ἀποδοτικὴ Καλοῦ, σκόνταφτε εἴτε στὴν 
ἄγνοια τῶν ὑπευθύνων» του, στὴν ὑπέρμετρο συντήρησι καὶ 
στὴν ἀντιδραστικότητά τους, εἴτε στὴ διαβολἡ καὶ στὴ συκο- 
φαντία καιροσκόπων καὶ δηµοκόπων ἀστῶν, ἢ ἀριστερῶν. Ποτὲ 
καμμιά δουλειὰ προοπτικῆς γιὰ τὸ αὔριο, γιὰ τὸ μέλλον. Οἱ 
προτάσεις ὅλες καὶ οἱ προεργασίες γιὰ ἐπιστημονικὴ θεωρητικἡ 
κατάρτισι νέων στὸ ἐξωτερικὸ γιὰ ἵδρυσι σοβαρῶν ὀργανισμῶν 
ἐρευνῶν καὶ μελέτης γιὰ ἔκδοσι ἔργων εὐθύνης καὶ κύρους, γιὰ 
δηµιουργία μονίμων συγχρόνων θεσμῶν, ἀπερρίφθησαν πάν- 
τοτε «μετὰ πολλῶν ἐπαίνων», γιατὶ ὁ περαστικὸς κομματικὸς 
ἢ ὑπηρεσιακὸς «ὑπεύθυνος» δὲν νοιαζόταν γιὰ τὸ αὔριο, γιὰ τὸ 
ἀποδοτικὸ σὲ βάθος καὶ σὲ μάκρος. 

᾿Αποτέλεσμα: ἡ καχεξία τοῦ ἀντικομμουνισμοῦ µας καί, 
προπάντων ἡ ἀπώλεια τῆς νεολαίας, ἡ παράδοσί της στὴν Ψευ- 
τοεπανάστασι τῆς ᾿Αριστερᾶς. 


ΟΙ ΠΙΚΡΟΙ ΚΑΡΠΟΙ 


Γύρω ἀπὸ τὸν ἀντικομμουνισμὸ -- ἄνοιγε ἕνα κενό : 
οἱ «διανοούμενο[) µας τὸν ἀπέφευγαν «ἐπιμελῶς» γιὰ νὰ μὴ 
«ἐκτεθοῦν». Δὲν ἧταν καλὸ συστατικὸ νὰ εἶσαι ἀντικομμου- 
νιστής, δηλαδὴ νὰ στέκης σὲ μιὰ θεωρητικἡὴ βάσι (πέρα ἀπὸ 
πρόσωπα καὶ πρόσκαιρα κόμματα, τόσο ἄοπλα ἰδεολογικῶς, 
ὅλα τους) ἀντὶ ἁπλῶς (καὶ τυφλὰ) «δικός τους», παραταξικός 
τους. Στὰ τελευταῖα δὲ προεπαναστατικἁ χρόνια ὁ ἀντικομ- 
μουνισμὸς ἦταν «ἐχθρὸς τοῦ λαοῦ», «τραμποῦκος», «φασίστας», 
«παρακρατικός».... Ὁ ἀντικομμουνιστής, γενικά: «ὄργανον 
σκοτεινῶν δυνάµεων»...... Ὅ κομμουνιστὴς «ἰδεολόγος», «προο- 
δευτικός» ἀκόμη καὶ «δηµοκράτης»... Καὶ καλὰ ἔτσι γιὰ τὸν ἴδιο 
τὸν κομμουνιστή, τὸ πιστεύει πράγµατι-Ώ: φθάνει ποὺ τὸν 

συμφέρει. ᾽Αλλὰ καὶ γιὰ τὸν «ἀστό» ἔτσι;.... Καὶ γιὰ τὸν μὴ 
κομμουνιστή ; Καὶ γιὰ ἐκεῖνον ποὺ θὰ τινάξῃ στὸν ἀέρα, ὁ 
κομμουνιστής ;... Καὶ ὅμως, νὰ ποὺ τὸν εἶχαν καταφέρει κι’ 
αὐτὸ οἱ κομμουνισταὶ καὶ οἱ συνοδοιπόροι. Εἴχαμε δηλαδἡὴ ἐδῶ 
τὸ φαινόμενο μιᾶς βαθεῖᾶς διαβρώσεως τῶν «ἁστικῶν» ἴσα -- ἴσα 
«συνειδήσεων» ἀπὸ τὴν κομμουνιστικὴ προπαγάνδα. Καὶ ἐπί- 
σης μιὰ ἐξ ὑφαρπαγῆς κατάληψι «θέσεων», ποὺ βοηθοῦσαν 
σπουδαία τὴν «ἰδεολογική» καὶ ἌΨυχολογική της µάχη µέσα 
ἀπὸ τὸ στρατόπεδο τοῦ ἀντιπάλου της-άκριβῶς χάρις στὴν 
ἀνοησία καὶ στὴν κενότητα, τὸν «σνομπισμό» τῶν δῆθεν 
«μοντέρνων» µας, γιατὶ «πολὺ φοριόταν», «λίγο προοδευτικὸς 
κομμουνισµός». "Ἠταν τόσο «ἀσορτί» μὲ τοὺς «βίπς» µας. 


Μία ἀπὸ τὶς ἀσθένειε τοῦ ἑλληνικοῦ ἀντικομμουνισμοῦ 
ἦταν ἡ ἀπουσία ἀπὸ τὶς τάξεις του «προσωπικοτήτων», ἐνῶ 
ἀπὸ τὴν ἄλλη πλευρὰ τοῦ λόφου, ὁ κομμουνισμὸς μᾶς εἶχε 
πνίξει μὲ τέτοιες. Φυσικὰ αὐτὲς δὲν ἦσαν ἀληθινοῦ βάρους, μὰ 
ἡ κομμουνιστικὴ προπαγάνδα εἶχε καταφέρει νὰ περνᾶ στοὺς 
πολλοὺς καὶ στοὺς ἀνίδεους τὸ κάλπικο µέταλλό τους. 

Ἡ αἰτία; Ἡ «᾿Αριστερῶ πρόβαλλε συστηματικὰ μὲ τὴν 
προπαγανδιστική. της μηχανή, τὴν ἔσχατη µετριότητα ἢ 
ἀσημαντότητα ποὺ προχωροῦσε σ᾿ αὐτὴν γιὰ σπουδαία καὶ 
τρανὴ «ἀξία» «πνευματική» «κριτική» «καλλιτεχνική» Κι 
ἀμέσως οἱ ἀστοί» µας ἔσπευδαν νὰ τὴν «ἀναγνωρίσουν», νὰ τὴν 
προσκυνήσουν, νὰ τὴν βραβεύσουν κιόλας μήπως καὶ τοὺς ποῦν 
πῶς εἶναι «προκατειλημμένοι», ἢ «μὴ ἀνώτεροι πολιτικῶν κρι- 
τηρίων»΄.νωνννον ᾿Απὸ τὴν ἄλλη μεριὰ ὁ ἀφώτιστος ἀντικομμου- 
νισμὸς ἠρνεῖτο κάθε προβολή, διάκρισι, ἐπισήμανσι ἀξιῶν καὶ 
ποιοτήτων, κάθε «ἀναγνώρισι» σ᾿ ἐκείνους ποὺ ὤρθωναν τὸ 
ἀνάστημά τους ἐναντίον τοῦ κομμουνισμοῦ. 

Ἔτσι ἀπολαμβάνωμε χρόνια τὸ φαινόμενο: "Αν ἕνας «φιλο- 
λογῶν», νεαρὸς ἢ καλλιτέχνης ἢ «συνθέτης» ἢ ὅ,τι ἄλλο προσ- 
χωροῦσε στὸν κομμουνισμό, ἡ διαφημιστικὴ μηχανἡ ποὺ παρΏγε 
«κοινὴ γνώμη» ἔμπαινε σὲ κίνησι: ἐτυπώνοντο τὰ βιβλία τοῦ 
«σπουδαίου συγγραφέω, παρουσιάζοντο τὰ «ἔργα» του. 
Ἐνεγράφοντο αἱ συνθέσεις του καὶ ἐξυμνοῦντο ὁμόφωνα καὶ ρυθ- 

μικὰ ἀπὸ τὴν ἀριστερὴ καὶ συνοδοιποροῦσα κριτική. Τότε 
ἐβραβεύοντο, αὐθωρεί, οὐρανόπεμπτες «ἀξίε», ἀπὸ κάποια 
«μετωπικὴ ὀργάνωσι», ἐσωτερικὴ ἢ διεθνῆ, ἐχειροκροτοῦντο 
καὶ ἐλιβανίζοντο ἀπὸ τὸ ὑπάκουο «προοδευτικὸ κοινό» καὶ 
Ιδού ποὺ μ᾿ αὐτὰ καὶ μ’ αὐτὰ «καθιερώνοντο». Ἐρχόταν τότε 
καὶ τὸ «ἀστικὸ» Ὑπουργεῖο Παιδείας ποὺ ἀγόραζε τὰ βιβλία 
τῆς νέας «ἀξίας», τὸ «ἀστικό» ΕΙΡ ποὺ μετέδιδε τὶς συνθέσεις 
τους κλπ. Τοὺς βράβευαν κιόλας στὰ λογῆς-λογῆς φεστιβάλ 
καὶ τοὺς ἐπέβαλλαν, παντοῦ. 

Ἐνῶ ὁ ἀντικομμουνιστὴς μελετητὴς θὰ ἔβλεπε νὰ παρα- 
πέμπεται σὲ κάποιαν «μυστική» ὑπηρεσία ποὺ τὸν φόβιζε, τὸν 
ἐξέθετε, τὸν ἀπωθοῦσε. 

Ποιὸς λοιπόν, τρελλάθηκε ὥστε νὰ ἦταν συστηματικὰ 
δρῶν συνεπὴς ἀντικομμουνιστὴς στὴν προεπαναστατικἡὴ Ἑλ- 
λάδα ; ι 

Κανεὶς-ἐκτὸς ἀπὸ ἐκείνους ποὺ ἔφθασαν στὸν ἀντικομμου- 
νισμὸ ἀπὸ δική τους, προσωπική, πορεία καὶ ἐσωτερικὴ ὡρί- 
μανσι. 


ΠΡΟΟΠΤΙΚΕΣ 


Θεωρῶ τὸν ἀντικομμουνισμὸ ζωτικὴ. ἀνάγκη, βασικἡὴ προῦ- 
πόθεσι, ὄχι µόνον γιὰ τὴν ἐπιβίωσι τοῦ Ἔθνους ἀλλὰ ἐπίσης 
καὶ γιὰ κάθε πραγματικἡ πρόοδό του 

Δὲν ἦταν εὔκολη ἡ δουλειὰ ἑνὸς φὠτισμένου ἀντικομμουνιστοῦ 
ὅλα αὐτὰ τὰ μακρὰ προεπαναστατικὰ χρόνια. Δὲν ὑπῆρχε κα- 
τανόησις, συναντίληψις ἀπὸ τὴν Πολιτεία. Στὸ μέτρο τῶν δυ- 
νατοτήτων µου προσπάθησα νὰ δώσω νέα, σύγχρονη πνοὴ 
στὸν ἑλληνικὸ ἀντικομμουνισμό. Νὰ τὸν φωτίσω. Νὰ τὸν µε- 
τατρέψω ἀπὸ ἀντικομμουνισμὸ ἀγνοίας σὲ ἀντικομμουνισμὸ 
γνώσεως -- δηλαδὴ σὲ ἀσύγκριτα Ἰσχυρότερον. ᾽Απὸ ἀντικομ- 
μουνισμὸ συντηρήσεως σὲ ἀντικομμουνισμὸ προόδου. Κάτι 
πέτυχα. Ἴσως λίγο. Μὰ δὲν γινόταν παραπάνω. Πιστεύω στὸν 
φωτισμένο ἀντικομμουνισμό. Τὸν ὑπηρέτησα καὶ τὸν ὑπηρετῶ. 
Γιατὶ πιστεύω πὼς παλεύοντας σωστὰ ἐναντίον τοῦ κοµµου- 

νισμοῦ, παλεύω ἐναντίον ὅλων τῶν φαύλων, τῶν κακῶν, τῶν 
σάπιων-ἐναντίον τοῦ κακοῦ: 

Η ΚΡΙΤΙΚΗ ἐκτίμησις τοῦ παρελθόντος, ἔγινε πιὸ πάνω 
ὄχι χάριν τῆς κριτικῆς αὐτῆς καθ’ ἑαυτῆς, ἀλλὰ γιὰ νὰ βοη- 
θήση νὰ βγῆ ὁ ἕλληνικὸς ἀντικομμουνισμὸς ἀπὸ τὴν ἄμεσα 
προεπαναστατικἡ δοκιµασία του, ἀνανεωμένος συγχρονισµέ- 
νος, ἀπηλλαγμένος ἀπὸ τὰ λάθη τοῦ παρελθόντος. 

Η ΑΝΟΙΚΟΔΟΜΗΣΙΣ, μετὰ τὴν κατεδάφισί του τῆς τελευ- 
ταίας προεπαναστατικῆς περιόδου, εἶναι ἐπιβεβλημένη. ᾽Αλλὰ 
δὲν πρέπει νὰ εἶναι μιὰ ἐπάνοδος στὰ παλαιά. ᾿Απὸ ἐκεῖνα θὰ 
κρατήσουμε ὅσα ἀπεδείχθησαν ὀρθὰ καὶ χρήσιμα. Ὅσα ἔπι- 
βάλλεται νὰ τροποποιηθοῦν, θὰ ἀναπροσαρμοσθοῦν. Ὅσα 
ἐπιβάλλεται νὰ λείψουν θὰ καταργηθοῦν. Καὶ θὰ προστεθοῦν 
ἐκεῖνα ποὺ κακῶς ἔλειπαν. Ὁ Ἑλληνικὸς ᾽Αντικομμουνισμὸς θὰ 
προσλάβη νέαν, ἀνώτερη ποιότητα. Θὰ βελτιωθῇ, θὰ πλου- 
τισθῇ, θὰ ἐνισχυθῆ ἀξιοποιώντας τὴν καλὴ καὶ τὴν κακἡ πεῖρα 
τοῦ παρελθόντος. Μόνον ἔτσι θὰ ἀνταποκριθῇ στὶς νέες Ἱερι- 
στάσεις. 

Η ΑΝΤΙΚΟΜΜΟΥΝΙΣΤΙΚΗ διαφώτισις πρέπει νὰ βελτιώση 
τὸ ἐπίπεδό της. 

Νὰ στραφῆ ἀποφασιστικὰ πρὸς τοὺς διανοουµένους, τοὺς 
φοιτητάς, τὴν νέα γενεά. Νὰ προσαρμοσθῆ πρὸς τὸ ἀνερχό- 
µενο μορφωτικὸ ἐπίπεδο τῆς κοινῆς γνώμης. 

Νὰ καταστῇ περισσότερον «Θετική» καὶ ὀλιγώτερον «άρνη- 
τική», «ἀπαντητική» καὶ «ἀπολογητική». 

Νὰ διευρύνη τὸ πεδίο της. 

Νὰ υἱοθετήση συγχρονισµένη στάσι ἔναντι τῶν κοινωνι- 
κὤν προβλημάτων. 

Νὰ ἀπαλλαγῆ ἀπὸ τὴν «φοβίω τοῦ ἀντιπάλου. 

Νὰ δηµιουργήση τοὺς ἀναγκαίους θεσμοὺς καὶ νὰ τοὺς 
ἐπανδρώση καταλλήλως. 

Νὰ καταρτίση στελέχη καὶ νὰ ἐξασφαλίση τὸ ἔμψυχον ὕλι- 
κὸν τοῦ ἀγῶνος κοινωνικῶς, ἐπαγγελματικῶς, οἰκονομικῶς. 

Νὰ συγκροτήση ἐπιτελεῖο ἀπὸ εἰδικοὺς γιὰ τὸν προγραµ- 
ματισμὸ καὶ συντονισμὸ τοῦ ὅλου ἀγῶνος. 

Νά καλλιεργήση τὸν ὑπερκομματικό, διαταξικὀό, πα- 
νεθνικὸ χαρακτῆρα της. 

Νὰ ἀξιοποιήση τὴν ἰδιωτικὴν πρωτοβουλίαν. 

Νὰ ἁπαλλαγῇ ἀπὸ τὶς ἐπιβιώσεις τοῦ παρελθόντος καὶ 
ἰδίως τῆς δεκαετίας τοῦ 1940-50. Νὰ γνωρίση τὴν σημερινὴ 
φύσι τοῦ ἀντιπάλου της, ὥστε νὰ μάχεται κατὰ τοῦ ση µε- 
ρινοῦ, ὄχι τοῦ χθεσινοῦ κομμουνισμοῦ, ἀπευθυνομένη πρὸς 
τοὺς σημερινούς, ὄχι τοὺς χθεσινοὺς ἀνθρώπους, μὲ ση- 
µερινές, ὄχι μὲ χθεσινὲς µεθόδους. 


ΚΑΙ ΑΚΟΜΗ ἡ ᾿Αντικομμουνιστικὴ Διαφώτισις, ὀφείλει 
νὰ µεταφερθῇ µέσα στὰ ὁρμητήρια τοῦ ἐχθροῦ δηλ. στὶς ἴδιες 
τὶς μᾶζες ποὺ διὰ ὅποιον λόγο ἐξηπατήθησαν καὶ ἠκολούθησαν 
κάποτε τὴν ᾿Αριστερά. 

ΟΤΑΝ ΕΓΙΝΕ ἡ Ἐπανάστασις, στὴν ἔνωσι τῶν Λαμπράκη- 
δων δηλ. στὴν κομμουνιστικὴ νεολαία, ὑπῆρχαν 30.000 ἐπί- 
σηµα ἐγγεγραμμένα µέλη. Ὑπῆρχαν ἐπίσης 120.000 ὠργανω- 
µένα µέλη τῆς ΕΔΑ, δηλ. τοῦ κομμουνιστικοῦ κόμματος. Καὶ 
πρὶν λίγα χρόνια, τὸ 1958, 1 ἑκατ. σχεδὸν Ἕλληνες εἶχαν ψη- 
φίσει τὴν ΕΔΑ, δηλ. τὸν κομμουνισμό. Ὁ καθένας ἀντιλαμβάνεται 
ποῦ θὰ πηγαίναµε ἂν λέγαμε σ᾿ ὅλον αὐτὸ τὸν κόσµο ὅτι εἶναι 
τελεσιδίκως, ὁριστικῶς καὶ ἀμετακλήτως ἐκτὸς τῶν 
ἐθνικῶν πλαισίων. "Αν λέγαμε σ᾿ αὐτὲς τὶς 30.000 νέων ποὺ ἦσαν 
στὴν ἔνωσι τῶν Λαμπράκηδων, ὅτι δὲν ὑπάρχει γι’ αὐτοὺς 
μέλλον στὴν Ἑλλάδα, ὅτι ὅσες ἱκανότητες κι’ ἂν δείξουν, 
ὅση πίστι καὶ ἀφοσίωσι στὸ ἔθνος καὶ ἂν παρουσιάσουν, αὐτὸ 
δὲν θὰ τοὺς συγχωρήση ποτὲ τὸ γεγονὸς ὅτι ὅταν ἦσαν 15 ἢ 
ἢ 20 ἐτῶν ἐπαγιδεύθησαν ἀπὸ τὰ κομμουνιστικὰ συνθήµατα, 
τότε θὰ κάναµε ἕνα θαυμάσιο δῶρο στὸν κομμουνισμό, θὰ τοῦ 
παραχωρούσαμε γιὰ πάντα αὐτοὺς τοὺς νέους, αὐτὸν 
τὸν κόσµο. Θὰ ἦταν ἄλλωστε τὸ ἴδιο σὰν ὁ Χριστιανισμὸς νὰ 
εἶχε ἀρνηθῆ τὸν ᾿Απόστολο Παῦλο, ἐπειδὴ εἶχε προὐπάρξει 
ὡς Σαούλ, ἢ ὁ Καθολικισμὸς νὰ μὴ ἀνεγνώριζε τὸν “Άγιο Αὐ- 
γουστῖνο γιατὶ ἔγινε Χριστιανὸς μετὰ ἀπὸ τὴν εἰδωλολατρική 
του νεότητα. Ὅποιος, στὸ ὄνομα τῆς δικῆς του σταθερῆς ἐθνι- 
κοφροσύνης, ἀρνεῖται τὴν ἐπάνοδο τῶν κομμουνιστῶν στὶς 

τάξεις τοῦ Ἔθνους, ὑπηρετεῖ ἔστω καὶ χωρὶς νὰ τὸ καταλα- 
βαίνη, τὸν κομμουνισμό. 

ΓΙΑΤΙ τοῦ χαρίζει ἀνθρώπους, Ψυχές, νιᾶτα. Κι ἀκόμη, 
τοῦ προσφέρει τὴν δύναμι τοῦ µίσους ποὺ μοιραῖα θὰ φωλιάση 
στὴν καρδιὰ ἐκείνου ποὺ τοῦ λέμε ὅτι παντοτινά, σ᾿ ὅλη του 
τὴ ζωή, θὰ βρίσκη κλειστὲς τὶς πόρτες τῆς ζωῆς. 

Η ΕΘΝΙΚΟΦΡΟΣΥΝΗ δὲν εἶναι μονοπώλιο κανενός, δὲν 
εἶναι ἐπάγγελμα. Εἶναι ἰδέα. Γι’ αὐτὸ δὲν δίνει δικαίωµα πρὸς 
εἴσπραξιν. 

ΟΣΟΙ προσέρχονται σ᾿ αὐτὴν εἶναι ἴσοι. Ἡ χριστιανικὴἡ πα- 
ραβολἡ τοῦ ᾽Ασώτου Υἱοῦ πρέπει νὰ μᾶς διδάσκη. Ὅ «ἀνα- 
µάρτητος δὲν δικαιοῦται νὰ ρίχνη λίθους ἐναντίον τῶν μαζῶν 
ποὺ ἐγκαταλείπουν ἢ ποὺ ἑτοιμάζονται νὰ ἐγκαταλείψουν τὴν 
παγίδα τοῦ κομμουνισμοῦ. Γιατὶ τότε, διαπράττει τὸ µέγιστον 
τῶν ἁμαρτημάτων, δουλεύοντας γιὰ τὸν Διχασμό. 

Η ΕΘΝΙΚΟΦΡΟΣΥΝΗ δὲν εἶναι περιχαράκωσις στὸν ἑαυτό 
µας καὶ ἀπάρνησις τῶν «ἄλλων». Εἶναι στάσις δημιουργική. 
Καὶ γι’ αὐτὸ εἶναι ἀγώνας γιὰ τὴν διάσωσιν αὐτῶν τῶν 
«ἄλλων». 

Ο ΚΟΜΜΟΥΝΙΣΜΟΣ εἶναι µῖσος. Αὐτὸ καλλιεργεῖ καὶ ἀπὸ 
αὐτὸ τρέφεται. 

Ο ΕΛΛΗΝΟΧΡΙΣΤΙΑΝΙΣΜΟΣ εἶναι ἀγάπη, αὐτὴν καλλιερ- 
γεῖ καὶ ἀπὸ αὐτὴν ἀντλεῖ τὴν δύναμίν του. Ἡ ἐπιδεικτικὴ διαιώ- 
γισις µίσους ἐναντίον τῶν παρασυρθέντων, δείχνει ἂν ὄχι τί- 
ποτε ἄλλο, πάντως στὴν καλύτερη περίπτωσι, ἔλλειψι Ἑλλη- 
νοχριστιανικοῦ πνεύματος καὶ ἐπικίνδυνη στενοκεφαλιά. ὍὉ- 
ποιος κατορθώνει νὰ ξαναφέρη πραγματικά, στὸ Ἔθνος, ἔστω 
καὶ ἕνα νέον, ἔστω καὶ ἕνα Ἕλληνα, ποὺ εἶχε παραπλανηθῆ, 
αὐτὸς προσφέρει περισσότερα στὴν Πατρίδα του ἀπὸ ἐκεῖνον 
ποὺ ἀνεβαίνει στὸν μιναρὲ γιὰ νὰ διαλαλῆ ἀπὸ ἐκεῖ τὴν «αἰώνια» 
πίστι του στὸ Ἔθνος ἀλλὰ κρατᾶ πολυβόλο γιὰ νὰ μὴ ἀφήση 
κανέναν παραστρατήσαντα «ἱερόσυλο» νὰ μπῆ στὸν ὀρθὸ δρόµο. 

Η ΑΝΤΙΚΟΜΜΟΥΝΙΣΤΙΚΗ Διαφώτισις, μαζὶ μὲ τὰ ἄλλα θὰ 
συµβάλη ἀποφασιστικὰ στὴν πραγµάτωσι τῆς Συνθέσεως ποὺ 
θέλει νὰ ἐπιτύχη ἡ Ἐπανάστασις, ξεπερνώντας τὶς διαιρέσεις καὶ 
ὁδηγώντας ἕνα ἐνιαῖον Ἑλληνισμὸνσ τὴν πρόοδο καὶ στὴν ἀκμή. 

